4 MANFAAT Vibrator Terhadap Kesihatan Seksual Suami Isteri, No #3 Mesti Buat Anda Teruja!

Kadangkala,
kehidupan seksual anda bersama pasangan
 mungkin tidak memuaskan, malah menghampakan. Usah khuatir, terdapat banyak alat mainan seks yang boleh membantu anda.

Antara alat mainan seks yang paling popular di seantero dunia bagi menjamin
kepuasan hubungan intim
 adalah alat getaran seks atau lebih dikenali dengan nama
vibrator
.

Persoalannya, adakah penggunaan
vibrator
mempunyai manfaatnya yang tersendiri terhadap kesihatan seksual anda dan pasangan?

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu alat mainan seks yang dikenali sebagai
vibrator
?

Sebelum bercerita lebih lanjut mengenai manfaatnya, apa kata kita kenali dengan lebih mendalam terlebih dahulu mengenai alat getaran seks ini?

Terdapat banyak alat mainan seks yang tercipta di dunia ini bagi membantu pasangan suami isteri mendapatkan
hubungan kelamin yang mengasyikkan
 lagi mengghairahkan. Antara yang paling popular adalah
vibrator
.

Alat mainan seks dicipta untuk tujuan merangsang dan bermain dengan tubuh badan pasangan semasa melakukan seks. Percaya atau tidak, ia telah digunakan sejak ribuan tahun dahulu lagi. Jadi, ia bukanlah sesuatu yang baharu dihasilkan ekoran pembangunan teknologi.

Pun begitu, seiring dengan zaman teknologi yang kita kecapi kini, alatan seks yang dihasilkan juga semakin canggih. Jika dulu
vibrator
dicipta dengan saiz yang agak besar, kini ia sudah terdapat dalam saiz yang sangat kecil sehingga boleh dibawa di dalam poket!

Tidak tahu apa itu
vibrator
? Tenang, kami akan menjelaskannya kepada anda.

Di atas ini adalah salah satu contoh alat getaran seks yang terdapat dalam pasaran. Buat anda yang belum tahu, ia adalah alat mainan seks yang paling umum dan wajib dimiliki oleh setiap pasangan suami isteri yang mendambakan kepuasan seks semaksimum yang mungkin.

Cara ia berfungsi adalah sangat sesuai dengan namanya. Ia akan menghasilkan getaran yang boleh digunakan untuk
merangsang nafsu syahwat
. Jangan salah sangka, ia bukan sahaja boleh digunakan pada faraj wanita malah zakar lelaki juga.

Terkejut? Relaks, ia tidak akan menyakitkan malah akan menyemarakkan lagi api asmara ketika anda dan pasangan sedang bersetubuh!

Benarkah
vibrator
bermanfaat buat kesihatan seksual?

Menurut Samantha Evans yang merupakan Pengasas kedai alat mainan seks dan
vibrator
, Jo Divine, alat getaran seks ini mempunyai pelbagai manfaat yang boleh membantu individu
mengatasi masalah keintiman
 yang dihadapi mereka.

Berikut merupakan antara manfaat
vibrator
terhadap kesihatan seksual:

#1. Membuat seks lebih seronok

Sudah tentu manfaat utama alat mainan seks ini adalah untuk membuatkan seks menjadi lebih seronok. Ini kerana ia dapat meningkatkan
mood ketika beraksi dengan pasangan
di ranjang!

Bukan itu sahaja, penggunaan
vibrator
dalam hubungan intim juga akan membantu pasangan mengenali tubuh badan masing-masing tentang apa yang membuat mereka terangsang atau
turn on
. Pendek kata, ia dapat membantu anda belajar tentang keinginan pasangan anda.

Cuba bayangkan jika zakar, faraj atau puting payudara anda digentel dengan alat yang bergetar ini. Tentu sahaja ia akan menggelikan lantas menaikkan nafsu syahwat anda, bukan? Kesannya, seks pasti akan jadi lebih seronok.

#2. Membantu meremajakan faraj

Buat wanita yang sudah lanjut usia, mungkin akan berlaku beberapa masalah pada faraj terutamanya jika sudah mencapai menopaus. Ketika ini, hormon oestrogen yang semakin berkurangan akan mengakibatkan faraj kering, longgar dan atrofi – kekurangan jisim otot.

Kesemua ini seterusnya akan menyebabkan seks yang menyakitkan serta libido menjadi lemah. Inilah masanya untuk anda gunakan alat mainan seks
vibrator
!

Ia mampu membantu wanita mengatasi simptom-simptom ini dengan meningkatkan tahap elastik dinding faraj dan sensasi seksual anda. Selain itu, ia juga mungkin boleh berfungsi melicinkan permukaan miss V anda dengan mengeluarkan lebih banyak cecair.

Dalam erti kata yang lain,
vibrator
dapat membantu meremajakan faraj sekali gus menjadikan hubungan seks anda dan pasangan lebih lancar.

#3.
Vibrator
adalah cara terbaik menangani vaginismus

Buat anda yang tertanya-tanya, vaginismus adalah kondisi di mana otot faraj wanita mengemut atau mengetat secara tiba-tiba ketika zakar hendak dimasukkan. Akibatnya, ia akan menyukarkan proses penetrasi lantas menyakitkan faraj dan zakar pasangan.

Kondisi ini mungkin terjadi ekoran rasa takut atau trauma yang dialami wanita berkaitan perlakuan seksual. Jika anda adalah salah seorang dari kalangan wanita yang mengalami masalah ini, jangan bimbang, mungkin
vibrator
adalah penyelesaiannya.

Menurut Michelle Lyons yang merupakan seorang Pakar Fisioterapi Wanita, alat mainan seks ini mampu membuat
faraj menjadi lebih relaks ketika berasmara
.

Ini kerana getaran yang dihasilkan boleh merangsang dinding faraj lantas mengeluarkan lebih banyak cecair dan seterusnya akan memudahkan kemasukan zakar.

Jadi, usah lagi anda takut atau ragu-ragu untuk mencuba
vibrator
semasa beraksi di kamar tidur bersama pasangan!

#4. Seks bukan sekadar penetrasi

Ramai pakar terapi seks yang menegaskan bahawa seks bukan sekadar penetrasi. Sebaliknya,
foreplay
atau ringan-ringan juga penting semasa bersetubuh. Ini kerana
rangsangan yang secukupnya pada klitoris
 boleh jadi kunci utama wanita mencapai klimaks.

Jadi, sebelum memasukkan zakar, apa kata anda menggunakan
vibrator
untuk merangsang biji kelentit pasangan? Ia bukan sahaja akan membuat faraj menjadi lebih licin dan basah, ia juga akan
memudahkan wanita untuk mencapai orgasma
 yang sudah lama didambakannya.

Konklusi

Kesimpulannya,
vibrator
bukan sekadar alat mainan seks yang digunakan untuk ‘bermain’ dengan pasangan sahaja. Ia juga sebenarnya adalah sejenis alat yang boleh membantu menyelesaikan beberapa
masalah kesihatan seksual
, baik lelaki mahupun wanita.

Jadi, apa lagi yang suami isteri tunggu? Boleh mula cari dan beli alat getaran seks ini di pasaran dan gunakan ia ketika berasmara bersama pasangan sekarang!

Hello Health Group
 tidak menyediakan nasihat perubatan, diagnosis, atau rawatan.


Masih Tak Cukup Berat Walaupun Dah Setahun? Ibu Boleh Cuba 8 Tip Ini, Pasti Berkesan!

Salah satu masalah dalam aspek penjagaan anak adalah apabila bayi kurang berat. Ada beberapa cara menaikkan berat badan bayi yang boleh diamalkan.

Ingin tahu caranya? Teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Garis panduan penjagaan anak

Berdasarkan garis panduan umum, seorang bayi harus membesar sekitar 3x ganda berat kelahirannya ketika
berusia 1 tahun
.

Tetapi ini hanyalah anggaran.

Sebaliknya, aspek penjagaan anak yang melibatkan perkembangan ketinggian, gembira, sihat dan aktif merupakan petunjuk yang lebih baik untuk kesejahteraan daripada berat badannya semata-mata.

Aktif bagi kanak-kanak berumur setahun, bermaksud bahawa dia sedang membesar dan menjelajah dunia sekelilingnya.

Tetapi adakah
keadaan anak
 yang
tidak mempunyai berat seimbang
 itu didasari oleh masalah kesihatan atau penyakit?

Ada cara menaikkan berat badan bayi yang boleh dipraktikkan?

Tumbesaran yang gagal

Biasanya, apabila anak-anak yang sedang membesar tidak menambah berat badan sebagaimana sepatutnya, keadaan tersebut dikenali sebagai kegagalan untuk berkembang.

Kegagalan untuk berkembang itu sendiri bukanlah 1 penyakit atau gangguan. Sebaliknya, ia adalah tanda bahawa seorang
kanak-kanak kekurangan zat makanan
 – antara aspek berkaitan penjagaan anak.

Secara amnya, si kecil gagal berkembang kerana tidak mendapat cukup kalori untuk membesar dan menambah berat badan dengan cara yang sihat.

Apabila anak tidak dapat menambah berat badan, mereka juga mungkin tidak akan
membesar pada ketinggian sasaran
.

Anak anda memerlukan kalori cukup untuk proses pembelajaran dan tumbesaran yang baik.

Oleh itu, anak yang gagal berkembang mungkin mula berjalan dan
bercakap lebih lambat
berbanding kanak-kanak seusia yang lain.

Bahkan, mereka juga cenderung untuk menghadapi masalah
pembelajaran di sekolah.

Tetapi usah bimbang, ada cara menaikkan berat badan bayi yang boleh dicuba oleh ibu bapa.

Cara menaikkan berat badan bayi

Berikut 8 tip yang boleh ibu bapa cuba dalam usaha melibatkan penjagaan anak untuk membantu
menambah berat badan si manja
. Semoga berjaya!

 Penuhi keperluan kalori harian

Bagi anak berumur setahun, mereka memerlukan kira-kira 1,000 kalori yang dibahagikan kepada 3 hidangan makanan utama dan 2
makanan ringan atau snek
 setiap hari.

Ini adalah untuk memenuhi keperluan mereka untuk membesar, memperolehi tenaga serta mendapat nutrisi yang mencukupi.

Anda perlu tahu bahawa
tabiat pemakanan
 anak kecil tidak menentu dan kerap berubah. Ia sukar untuk diramalkan.

Anak anda boleh mempunyai tabiat pemakanan seperti:

Makan semua yang dihidangkan semasa sarapan dan langsung tidak mengambil makanan lain sepanjang hari

Makan hanya makanan yang sama selama tiga hari berturut-turut – dan kemudian tidak mahu lagi makanan tersebut

Makan 1,000 kalori dalam sehari. Tetapi kemudian mengambil kalori dalam jumlah yang atau kurang dalam tempoh 1 atau 2 hari selepas itu

 Beri galakan dan bukan paksaan

Dalam aspek penjagaan anak, anda boleh menggalakkan mereka untuk makan. Tetapi jangan memaksa anak anda makan pada waktu tertentu.

Kedengaran pelik, namun
diet pemakanan si kecil
 akan seimbang dalam tempoh beberapa hari jika anda menyediakan pelbagai makanan sihat.

 Tawarkan variasi

Salah 1 cara menaikkan berat badan bayi adalah dengan memberikan
si manja pilihan kepelbagaian
 daripada setiap kumpulan makanan asas.

Ini kerana anak berusia setahun memerlukan makanan daripada kumpulan pemakanan asas yang sama seperti individu dewasa.

Berikan mereka peluang untuk bereksperimen dengan pelbagai rasa, warna, dan tekstur. Umumnya, si kecil harus makan makanan seimbang
kaya kandungan vitamin
.

Baca juga:

 Jangan menyekat

Jangan hadkan lemak dalam menu pemakanan anak yang berusia setahun. Bayi dan anak kecil harus mendapat kira-kira separuh daripada kalori mereka daripada lemak.

Setelah anak mencapai usia 2 tahun, anda boleh secara beransur-ansur mengurangkan pengambilan lemak (menurunkannya kepada ⅓  kalori harian pada usia 4 hingga 5 tahun).

 Suhu makanan

Pastikan makanan yang diberikan berada pada suhu yang sesuai untuk mengelakkan luka terbakar pada mulut (
mouth burn
).

Pastikan anda menguji dan menilai sendiri suhu makanan tersebut kerana si manja mungkin akan makan tanpa mempedulikan kepanasan suhu makanan.

 Elakkan makanan berperisa

Jangan berikan makanan yang tambah
 perasa berlebihan, terlalu masin
 atau manis mahupun banyak mentega.

Penambahan ini menghalang anak anda daripada
merasa makanan yang semula jadi
.

Di samping itu, tabiat pemakanan tersebut boleh membahayakan kesihatannya untuk jangka panjang.

 Tersedak atau tercekik makanan

Anak yang masih kecil cenderung untuk
tersedak atau tercekik
 makanan. Ini kerana mereka masih tidak tahu mengunyah dengan gerakan mengisar sehingga berumur sekitar 4 tahun.

Pastikan apa sahaja yang anda berikan kepada anak
dilenyekkan atau dipotong kecil
 untuk mudah dikunyah.

 Fokus pada pemakanan

Selain itu, cara menaikkan berat badan bayi yang boleh dicuba adalah dengan memastikan si kecil duduk ketika waktu makan dan diawasi oleh individu dewasa.

Ia adalah 1
kebiasaan untuk anak
 yang berusia setahun melakukan semuanya sekali gus, seperti makan sambil lari atau semasa bercakap.

Namun, tabiat sebegitu hanya akan meningkatkan risiko untuk tersedak atau
tercekik makanan
.

Sebaiknya ajar dan latih si manja seawal mungkin untuk menghabiskan makanan di dalam mulut sebelum bercakap.

Nasihat pakar berkaitan cara menaikkan berat badan bayi

Sekiranya anda bimbang anak anda tidak menambah berat badan walaupun mencuba petua di atas, berjumpalah dengan doktor.

Mereka akan dapat menilai keadaan dan menetapkan
makanan tambahan
 jika diperlukan oleh si manja.


Makanan Larangan Untuk Pesakit Kanser Kolorektal, Apa Yang Harus Anda Elak?

Anda tahu apa itu diet kanser kolorektal? Jom ambil tahu dari artikel ini!

Kanser kolorektal atau juga dikenali sebagai kanser usus atau rektum, adalah sejenis
barah bahaya yang akan mempengaruhi usus besar dan rektum
.

Persatuan Kanser Amerika menganggarkan sekitar 1 daripada 21 lelaki dan 1 daripada 23 wanita di Amerika Syarikat menghidap barah kolorektal sepanjang hayatnya.

Ini juga adalah penyebab utama kematian yang diakibatkan kanser bagi kaum wanita, dan yang ke-3 bagi kaum lelaki. Untuk kawal ia, perlu tahu diet kanser kolorektal.

Apa itu kanser kolorektal?

Kanser kolorektal mungkin tidak berbahaya atau bersifat barah, namun ia juga boleh menjadi
malignant
 (bersifat agresif).

Kanser yang bersifat
malignant
 boleh merebak ke bahagian badan lain dan merosakkannya.

Usus besar adalah aspek utama sistem pencernaan anda
, yang akan memproses dan memberikan nutrien ke seluruh badan untuk memastikan anda kuat dan sihat.

Oleh itu, makan dengan baik dan kekalkan diet berkhasiat adalah salah satu kaedah terbaik yang boleh anda persiapkan untuk pulih daripada rawatan kanser kolorektal.

Apa pula faktor risikonya?

Antara faktor risiko yang mungkin termasuklah:

Usia lebih tua

Diet yang tinggi protein
, lemak tepu, dan kalori

Diet yang rendah serat

Pengambilan alkohol yang tinggi

Pernah menghidap barah payudara, ovari, atau rahim

Sejarah keluarga kanser kolorektal

Berat badan berlebihan
 dan kegemukan

Merokok

Kekurangan aktiviti fizikal

Sebilangan besar kanser kolorektal berkembang dalam polip (adenoma) dan ia sering dijumpai di dalam dinding usus.

Di samping itu, amalan memakan daging merah atau diproses terlampau banyak juga boleh meningkatkan risiko kanser ini.

Menurut WHO (Pertubuhan Kesihatan Sedunia) kanser kolorektal adalah barah ke-2 paling sering berlaku dalam kalangan lelaki dan wanita,
selepas kanser paru-paru
.

Perubahan usus dan diet kanser kolorektal yang harus dielak

Sekiranya anda pernah menjalani kolostomi (prosedur menebuk lubang di bahagian perut sebagai saluran pembuangan najis), anda mungkin memerlukan beberapa bulan agar usus kembali normal.

Sekiranya anda mempunyai kombinasi rawatan, anda mungkin mengalami perubahan berterusan pada usus.

Oleh itu, anda perlu mengelakkan makanan tertentu. Sesetengah makanan juga mungkin boleh menyebabkan masalah perut berangin.

Makanan-makanan yang berisiko menimbulkan angin adalah:

Minuman berkafein

Bawang dan kubis brussel

Kacang panggang atau lentil

Minuman bersoda

Makanan tinggi kandungan gula

Makanan yang sangat berlemak
 dan berminyak

Diet kanser kolorektal semasa menghidap kanser usus

Usus besar mempunyai peranan penting dalam memastikan proses pencernaan yang betul.

Tubuh anda tidak akan mendapat nutrien, lemak, dan protein yang diperlukan untuk berfungsi dengan baik ketika melawan barah.

Selain itu, rawatan kanser kolorektal seperti
kemoterapi akan menyukarkan lagi proses pemulihan
 tubuh, kerana kadangkala rawatan tersebut akan menghancurkan tisu yang sihat.

Untuk membina semula kekuatan, pakar mengatakan ada beberapa aspek utama yang perlu diberi perhatian.

5 sehingga 6 porsi makanan kecil sehari disyorkan untuk mengelakkan rasa mual dan kembung.

Selain itu, amat penting agar anda tidak
skip
makan walau sesukar mana pun anda bergelut untuk menelan,
cubalah untuk makan dan minum secara perlahan-lahan
.

Anda juga boleh memilih makanan dan minuman yang bersuhu bilik atau lebih sejuk untuk membantu mengurangkan rasa mual.

Apa yang perlu diambil bagi membantu pemulihan

Diet kanser kolorektal bagi
 rawatan selepas kanser juga harus diberi tumpuan
, kepada amalan pemakanan yang baik.

Ini untuk membantu mencegah kanser dan penyakit kronik lain seperti penyakit jantung, darah tinggi, dan diabetes.

Oleh itu, pilih makanan yang kaya dengan lemak baik, daging tanpa lemak, dan protein berasaskan tumbuhan.

Diet kanser kolorektal seperti produk tenusu rendah lemak juga merupakan pilihan yang baik.

Pesakit kanser ini juga disarankan terus hadkan pengambilan alkohol dan tembakau sebanyak mungkin.

Bagi memastikan anda dapat manfaat yang terbaik daripada diet kanser kolorektal pemakanan bagi proses pemulihan, ini yang perlu anda ambil:

Isi pinggan anda dengan buah-buahan dan sayur-sayuran.
Sayuran berdaun hijau gelap
, mangga, beri, dan tembikai (seperti
cantaloupe
), adalah pilihan yang sihat dan baik untuk dijadikan makanan ringan

Minum air dan kekal hidrat. Ini dapat membantu pencernaan dan meredakan kesan sampingan seperti sembelit dan keletihan

Hadkan pengambilan kafein dan alkohol. Ini juga dapat membantu meningkatkan tenaga dan mengelakkan agar ubat bercampur dengan kafein dan alkohol

Cuba makanan tenusu diproses minimum yang kaya dengan kalsium dan vitamin D, seperti yogurt
Greek
.
Probiotik dalam makanan ini dapat membantu pencernaan

Amalkan bijirin penuh quinoa, dan beras perang yang menyediakan serat, vitamin dan mineral penting seperti zat besi, magnesium dan folat

#OpenYourMind #CelikKanser


Selain Jaga Pemakanan, 10 Cara Ini Berkesan Turunkan Bacaan Gula Darah!

Sebenarnya, tidak susah pun kalau hendak turunkan bacaan gula dalam darah untuk mengawal diabetes jenis 2 yang dialami. Ini kami kongsikan artikel mengenai 10 cara turunkan gula dalam darah yang boleh dilakukan.

Untuk mendapatkan lebih banyak info tentang Kencing Manis, sila dapatkannya
di sini.

#1. Cara turunkan gula dalam darah: Kerap bersenam

Bersenam dengan kerap dapat membantu menurunkan berat badan dan meningkatkan kepekaan insulin.

Apabila kepekaan insulin meningkat, bermakna sel akan menggunakan gula yang ada di aliran darah anda dengan lebih baik.

Senaman juga membantu otot anda menggunakan gula darah
 untuk tenaga dan pengecutan otot.

#2. Kawal pengambilan karbohidrat

Tubuh anda memecahkan karbohidrat menjadi gula (kebanyakannya glukosa), dan kemudian insulin akan memindahkan gula ke dalam sel.

Apabila anda mengambil terlalu banyak karbohidrat atau mempunyai masalah dengan fungsi insulin,
proses ini akan gagal dan kadar glukosa darah meningkat.

Persatuan Diabetes Amerika (ADA) mengesyorkan untuk mengawal pengambilan karbo dengan mengira karbohidrat atau menggunakan sistem pertukaran makanan.

Beberapa kajian mendapati bahawa kaedah ini juga dapat membantu anda merancang makanan dengan tepat, yang dapat mengawal paras gula darah.

#3. Tingkatkan pengambilan serat

Serat boleh melambatkan pencernaan karbohidrat dan penyerapan gula.

Disebabkan hal ini, serat berperanan meningkatkan kadar gula dalam darah secara beransur-ansur.

Terdapat dua jenis serat iaitu serat tidak larut dan larut.

Walaupun kedua-duanya penting, serat larut secara khusus terbukti dapat menurunkan kadar gula dalam darah.

Makanan yang tinggi serat termasuk sayur-sayuran, buah-buahan, kekacang dan biji-bijian.

#4. Bacaan gula dalam darah berkurangan jika minum banyak air

Minum air secukupnya dapat membantu menjaga paras gula darah
 anda dalam had yang sihat.

Selain mencegah dehidrasi, ia juga membantu buah pinggang anda untuk membuang lebih banyak gula dalam darah melalui air kencing.

Satu kajian pemerhatian menunjukkan bahawa mereka yang minum lebih banyak air mempunyai risiko yang lebih rendah untuk memiliki kadar gula darah yang tinggi.

#5. Kawal saiz hidangan anda untuk turunkan bacaan gula dalam darah

Pengawalan saiz hidangan boleh membantu mengatur pengambilan kalori
 dan boleh menyebabkan penurunan berat badan.

Oleh itu, mengawal berat badan anda akan menyebabkan kadar gula darah yang sihat dan terbukti dapat mengurangkan risiko menghidap diabetes jenis 2.

Mengawal saiz hidangan anda juga boleh membantu mengurangkan pengambilan kalori dan peningkatan gula darah secara mendadak.

#6. Ambil makanan rendah indeks glisemik (GI)

Indeks glisemik telah dibangunkan bagi menilai tindak balas gula darah tubuh terhadap makanan yang mengandungi karbohidrat.

Jumlah dan jenis karbohidrat menentukan bagaimana makanan mempengaruhi tahap gula dalam darah.

Makan makanan yang rendah indeks glisemik telah terbukti dapat mengurangkan paras gula dalam darah untuk jangka panjang pada pesakit diabetes jenis 1 dan 2.

#7. Kawal stres yang dialami juga boleh turunkan bacaan gula dalam darah

Tekanan atau stres juga boleh mempengaruhi kadar gula darah anda.

Hormon seperti glukagon dan kortisol akan dikeluarkan semasa anda mengalami tekanan.

Hormon ini menyebabkan kadar gula dalam darah meningkat.

Satu kajian menunjukkan bahawa senaman,
relaksasi dan meditasi boleh mengurangkan tekanan dan menurunkan kadar gula darah dalam kalangan pelajar.

#8. Perhatikan paras gula darah anda sebagai cara turunkan gula dalam darah

Mengukur dan
memantau tahap glukosa darah
 juga dapat membantu anda mengawalnya.

Contohnya, dengan menjejaki paras gula darah boleh membantu menentukan sama ada anda perlu membuat penyesuaian dalam makanan atau ubat-ubatan.

Ia juga akan membantu anda mengetahui bagaimana reaksi badan terhadap makanan tertentu.

#9. Dapatkan tidur yang mencukupi dan berkualiti untuk turunkan bacaan gula dalam darah

Tidur yang mencukupi amat diperlukan untuk kesihatan yang baik.

Tabiat tidur yang buruk dan kurang rehat juga boleh mempengaruhi bacaan gula dalam darah dan kepekaan insulin.

Tabiat ini dapat menambah selera makan sekali gus meningkatkan berat badan anda.

Kurang tidur boleh mengurangkan pembebasan hormon pertumbuhan dan meningkatkan hormon kortisol iaitu hormon stres.

Kedua-duanya memainkan peranan penting dalam kawalan gula darah.

#10. Ambil makanan yang kaya dengan kromium dan magnesium

Tahap gula darah yang tinggi serta penyakit diabetes juga dikaitkan dengan kekurangan mikronutrien.

Contohnya kekurangan mineral kromium dan magnesium.

Kromium terlibat dalam metabolisme karbohidrat dan lemak.

Ia juga membantu mengawal kadar gula dalam darah, dan kekurangan kromium boleh menyebabkan anda tidak toleran terhadap karbohidrat.

Dua kajian melibatkan pesakit diabetes menunjukkan bahawa kromium mempunyai manfaat untuk kawalan bacaan gula darah jangka panjang.

Walau bagaimanapun, terdapat juga kajian lain yang menunjukkan hasil kajian yang sebaliknya.

Makanan yang kaya kandungan kromium termasuklah kuning telur,
 produk bijirin penuh, kopi, kekacang, kacang hijau, brokoli dan daging.

Magnesium juga terbukti bermanfaat untuk kadar gula dalam darah, dan kekurangan magnesium dikaitkan dengan risiko diabetes yang lebih tinggi.

Dalam satu kajian, individu dengan pengambilan magnesium tertinggi mempunyai risiko 47% lebih rendah untuk menghidap diabetes.

Makanan yang kaya dengan magnesium termasuklah sayuran berdaun gelap, biji-bijian, ikan, coklat gelap, pisang, avokado dan kekacang.

Kesimpulan

Untuk mengawal bacaan gula dalam darah, ia bukanlah sesukar yang disangka. Anda tidak akan keliru lagi jika mengikuti cara turunkan gula dalam darah seperti yang dinyatakan di atas ini.


'Stress' Boleh Buat Lelaki Mati Pucuk! Ada 19 Lagi Punca Lain Kena Awasi

Peningkatan usia
bukanlah satu-satunya punca mati pucuk (disfungsi erektil)
. Ia merupakan satu keadaan kesihatan yang lazim berlaku pada lelaki.

Mati pucuk atau disfungsi erektil boleh mempengaruhi keupayaan lelaki untuk melakukan hubungan seks.

Keadaan ini mengakibatkan penis lelaki tidak boleh mengalami ereksi, mengekalkan ereksi atau mencapai orgasme.

Bukan semua mati pucuk perlu diberi perhatian oleh doktor memandangkan ia boleh berlaku ketika seseorang itu berada dalam keadaan stres.

Walau bagaimanapun, jika kerap terjadi, ia boleh menjadi tanda kepada masalah kesihatan yang memerlukan rawatan atau
masalah dalam hubungan romantik
 serta emosi yang perlu dirujuk kepada profesional.

Artikel ini akan memberikan klu kepada pembaca berkenaan dengan punca mati pucuk dan cara mengatasinya.

Apa yang menyebabkan seseorang itu mengalami ereksi?

Ereksi boleh terjadi dalam beberapa peringkat berikutan perubahan fisiologi yang berlaku di dalam badan.

Apabila seseorang itu mengalami rangsangan seksual, aliran darah ke dalam penis mereka meningkat.

Keadaan ini disebabkan oleh otot pada penis yang mengalami relaksasi menyebabkan salur darah arteri lebih mudah diisi dengan darah.

Apabila ruangan yang berada di dalam penis sudah penuh, ia akan
 menyebabkan penis menegang dan memanjang
.

Setelah seseorang itu mencapai orgasme atau rangsangan seksual sudah tiada, otot di sekitar penis boleh mengalami kontraksi.

Keadaan tersebut menyebabkan darah yang terkumpul di dalam ruangan penis mengalir keluar menerusi salur darah vena. Penis kemudiannya akan mengendur.

Masalah mati pucuk boleh berlaku apabila terdapat gangguan pada mana-mana peringkat yang menghalang penis daripada mencapai ereksi sepenuhnya.

Anda mungkin mengalami masalah mati pucuk, jika anda:

Mengalami
kesukaran untuk mencapai ereksi.

Mengalami kesukaran untuk mengekalkan ereksi semasa melakukan hubungan seks.

Tidak berminat untuk melakukan hubungan seks.

Masalah lain yang turut berkait dengan mati pucuk adalah:

Ejakulasi pramatang.

Ejakulasi lambat.

Ketidakupayaan untuk mencapai orgasme walaupun telah mendapat rangsangan yang mencukupi (anorgasmia).

Punca mati pucuk lazim yang perlu diberi perhatian

Mati pucuk bukanlah satu keadaan kesihatan yang asing. Ia lebih kerap berlaku daripada apa yang anda sangkakan.

Namun, oleh sebab terdapat stigma yang berkait dengan masalah kesihatan ini, kebanyakan lelaki tidak cenderung untuk mendapatkan bantuan golongan profesional.

Ada yang
membeli preskripsi ubat tanpa pantauan
 atau pemeriksaan doktor terlebih dahulu!

Punca mati pucuk boleh berkait dengan beberapa masalah fizikal serta emosi penghidap. Antaranya adalah:

Masalah kardiovaskular

Kencing manis

Tekanan darah tinggi

Tinggi kolesterol

Obesiti

Paras testosteron rendah atau masalah ketidakseimbangan hormon yang lain

Penyakit buah pinggang

Peningkatan usia

Stres

Keresahan

Murung

Masalah hubungan romantik

Pengambilan preskripsi ubat tertentu seperti
ubat tekanan darah tinggi dan kemurungan

Masalah tidur

Penggunaan dadah terlarang

Pengambilan alkohol berlebihan

Penggunaan produk tembakau

Mengalami masalah kesihatan tertentu seperti sklerosis berbilang dan penyakit Parkinson

Kawasan pelvik mengalami kecederaan

Penyakit Peyronie

Masalah dan punca mati pucuk boleh disebabkan daripada satu atau lebih faktor yang tersenarai di atas.

Oleh sebab itulah penting buat lelaki mendapatkan pertolongan daripada golongan profesional sebelum mengambil sebarang rawatan berkaitan.

Rawatan masalah kesihatan yang dialami
 boleh meningkatkan prestasi ereksi penis seterusnya keupayaan anda untuk menikmati hubungan seks di ranjang.

Rawatan mati pucuk yang perlu anda tahu

Seperti yang anda sedia maklum, rawatan bergantung kepada punca mati pucuk yang dialami oleh pesakit.

Anda mungkin memerlukan gabungan rawatan atau terapi tertentu bagi mencapai kesembuhan penyakit seterusnya meningkatkan keupayaan anda untuk mencapai ereksi.

Ubat mati pucuk. Ini merupakan kaedah rawatan yang popular bagi penghidap mati pucuk. Anda mungkin pernah atau tahu akan ekspresi ‘pil biru’ yang sering digunapakai untuk merujuk kepada ubat mati pucuk. Terdapat pelbagai jenis ubat yang telah dipatenkan untuk rawatan mati pucuk. Antara yang paling popular adalah sildenafil, avanafil, tadalafil dan vardenafil. Kaedah pemberian ubat juga berbeza mengikut jenis ubat. Ada yang diberi dalam bentuk pil dan ada juga yang merupakan suntikan pada tapak atau sisi penis.

Terapi sembang. Masalah mati pucuk boleh berlaku berikutan beberapa faktor psikologi seperti stres, keresahan, kecelaruan stres selepas trauma (PTSD) dan kemurungan. Terapi sembang boleh memberikan kebaikan kepada anda dalam mengawal masalah psikologi yang menghindarkan anda daripada mencapai ereksi penuh.

Pam vakum. Alat ini akan
mencipta keadaan vakum bagi merangsang kemasukan darah ke dalam penis
 untuk mencapai ereksi. Ia terdiri daripada beberapa komponen seperti tiub plastik, pam dan cincin elastik bagi mengekalkan ereksi dan menahan darah yang masuk ke dalam penis daripada keluar ke sistem aliran badan.

Konklusi

Punca mati pucuk tidak terhad kepada masalah berkait dengan usia dan rangsangan seksual semata-mata.

Oleh sebab itulah penting bagi anda untuk membuat pemeriksaan kesihatan dan mendapatkan rawatan sekiranya didiagnosis dengan masalah berkaitan.

Sekiranya anda mempunyai
sebarang soalan berkenaan disfungsi erektil
, sila ajukan kepada doktor perubatan yang bertauliah.


Selesema H1N1

Definisi

Apa itu selesema H1N1?

Selesema H1N1 yang juga dikenali sebagai selesema babi, yang disebabkan oleh virus H1N1. Virus ini adalah sejenis virus influenza yang agak baru yang menyebabkan simptom-simptom serupa dengan selesema biasa. Ia berasal dari babi, tetapi tersebar terutamanya dari orang ke orang. Virus H1N1 kini merupakan virus selesema bermusim yang terdapat pada manusia. Walaupun ia juga beredar dalam babi, anda tidak boleh mendapatkannya dengan makan daging babi yang dikendalikan dengan betul dan dimasak atau produk daging babi.

Selesema babi menjadi berita utama pada tahun 2009 apabila ia mula-mula ditemui pada manusia dan menjadi pandemik. Pandemik adalah penyakit berjangkit yang menjejaskan orang di seluruh dunia atau di banyak benua pada masa yang sama.

Apakah kebarangkalian selesema H1N1?

Selesema H1N1 boleh menjejaskan pesakit pada usia berapa pun.
 Namun, ini boleh diuruskan dengan mengurangkan faktor-faktor risiko. Sila rujuk doktor anda untuk maklumat lanjut.

Simptom-simptom

Apakah simptom-simptom bagi selesema H1N1?

Simptom-simptom umum selesema H1N1 adalah:

Batuk;

Demam;

Sakit tekak;

Hidung tersumbat atau berair;

Sakit badan;

Sakit kepala;

Menggigil;

Keletihan;

Cirit-birit;

Pening dan muntah.

Simptom-simptom umum ini sama seperti selesema bermusim. Seperti selesema biasa, selesema babi boleh membawa kepada masalah yang lebih serius termasuk radang paru-paru, jangkitan paru-paru, dan masalah pernafasan yang lain. Dan ia boleh membuat penyakit seperti diabetes atau asma lebih teruk.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika ada yang berikut:

Untuk kanak-kanak:

Pernafasan cepat atau masalah bernafas;

Warna kulit kebiruaan;

Tidak minum cecair yang mencukupi;

Tidak bangun atau tidak berinteraksi;

Menjadi sangat marah atau kanak-kanak itu tidak mahu berinteraksi;

Simptom seperti selesema meningkat tetapi kemudian kembali dengan demam dan batuk yang lebih teruk;

Demam dengan ruam.

Pada orang dewasa:

Kesukaran bernafas atau sesak nafas;

Sakit atau tekanan di dada atau perut;

Pening tiba-tiba;

Kekeliruan;

Muntah yang teruk atau berterusan;

Simptom seperti selesema yang bertambah baik tetapi kemudian kembali dengan demam dan batuk yang lebih teruk

Punca

Apa yang mengakibatkan selesema H1N1?

Selesema H1N1 disebabkan oleh ketegangan virus influenza yang biasanya hanya menjangkiti babi. Tidak seperti tifus, yang boleh ditularkan oleh kutu, penghantaran biasanya berlaku dari orang ke orang, bukan haiwan ke manusia.

Selesema H1N1 sangat senang menular. Penyakit ini disebarkan melalui air liur dan zarah lendir. Orang juga boleh menyebarkannya dengan:

Bersin;

Batuk;

Menyentuh permukaan tertutup kuman dan kemudian menyentuh mata atau hidung mereka.

Apabila orang yang menghidap batuk atau bersin, mereka menyembur titisan kecil virus ke dalam udara. Jika anda bersentuhan dengan titisan ini, sentuh permukaan (seperti tombol pintu atau sinki) di mana titisan mendarat, atau menyentuh sesuatu yang dijangkiti orang yang dijangkiti baru-baru ini, anda boleh mendapat selesema babi H1N1. Orang yang memilikinya boleh menyebarkannya sehari sebelum mereka mengalami gejala dan sebanyak 7 hari selepas mereka sakit. Kanak-kanak boleh berjangkit selama 10 hari.

Walaupun namanya begitu, anda tidak dapat mendapat selesema babi dari memakan daging babi, ham, atau apa-apa produk babi yang lain.

Faktor-faktor Risiko

Apakah yang meningkatkan saya kepada risiko selesema H1N1?

Terdapat banyak faktor-faktor risiko selesema H1N1, seperti:

Orang dewasa yanh berumur 65 tahun;

Kanak-kanak berumur bawah 5 tahun;

Orang dewasa muda di bawah umur 19 tahun yang menerima terapi aspirin jangka panjang;

Orang yang mempunyai sistem imun yang berkompromi (disebabkan oleh penyakit seperti AIDS);

Perempuan mengandung;

Orang yang mempunyai penyakit kronik seperti asma, penyakit jantung, penyakit diabetes atau neuromuskular;

Orang-orang di rumah jagaan kejururawatan dan kemudahan penjagaan jangka panjang yang lain.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana selesema H1N1 didiagnosis?

Doktor anda boleh membuat diagnosis dengan mengambil sampel cecair dari badan anda. Untuk mengambil sampel, doktor atau jururawat anda boleh mengesat hidung atau tekak anda. Kesatan akan dianalisis menggunakan pelbagai teknik genetik dan makmal untuk mengenal pasti jenis virus tertentu.

Bagaimana selsema H1N1 dirawat?

Kebanyakan kes selesema babi tidak memerlukan ubat untuk rawatan. Anda tidak perlu berjumpa doktor kecuali anda berisiko untuk mendapat komplikasi perubatan daripada selesema. Anda harus menumpukan pada melegakan simptom anda dan mencegah penyebaran H1N1 kepada orang lain.

Dua ubat antivirus disyorkan untuk merawat selesema babi: ubat oral oseltamivir (Tamiflu) dan zanamivir (Relenza). Alasannya adalah bahawa virus selesema boleh menimbulkan daya tahan terhadap ubat-ubatan ini, mereka sering dikhaskan untuk orang yang berisiko tinggi untuk komplikasi dari selesema. Orang-orang yang sebaliknya umumnya sihat dan mendapat selesema babi akan dapat melawan jangkitan mereka sendiri.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas selesema H1N1?

Gaya hidup dan kaedah pengubatan sampingan berikut mungkin membantu anda mengatasi selsema H1N1:

Dapatkan banyak rehat: Ini akan membantu memberi tumpuan kepada sistem imun anda untuk memerangi jangkitan.

Minum banyak air dan cecair lain untuk mengelakkan dehidrasi: Sup dan jus yang jernih akan membantu mengisi semula badan anda dengan nutrien yang hilang.

Ambil pelega kesakitan di kaunter untuk simptom seperti sakit kepala dan sakit tekak.

Kerap membasuh tangan dengan sabun atau pembersih tangan;

Tidak menyentuh hidung, mulut, atau mata anda (virus itu boleh bertahan pada permukaan seperti telefon dan tablet);

Menginap di rumah daripada pergi kerja atau sekolah jika anda sakit;

Mengelakkan perhimpunan besar apabila selesema babi berada pada musim.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik tentang penyelesaian terbaik untuk anda.


Hernia Inguina (angin pasang)

Definisi

Apa itu Hernia Inguina (penyakit angin pasang)?

Hernia inguina adalah suatu keadaan apabila sebahagian daripada usus anda terjulur keluar melalui bukaan/lubang pada dinding abdomen (perut) di bahagian ari-ari.

Lubang ini mungkin disebabkan oleh satu kawasan yang lemah atau nipis pada selaput membran dan dinding abdomen tersebut.

Apabila menerima tekanan daripada usus, selaput membran boleh pecah dan
usus anda akan menembusi keluar lubang ini.

Hernia inguina ini tidak bertambah baik atau buruk jika dibiarkan tanpa rawatan, namun ia boleh membawa kepada komplikasi yang mengancam nyawa.

Atas sebab ini, doktor anda barangkali akan menasihati supaya pembedahan dijalankan untuk membaiki hernia inguina yang dirasakan sakit atau bertambah besar.

 Ia boleh menghasilkan bonjolan pada dinding abdomen anda dan menghasilkan rasa sakit ketika anda batuk, menunduk mahupun ketika menjalankan kerja berat; atau ia berpotensi mengganggu sistem penghadaman anda.

Simptom-simptom

Apakah simptom-simptom Hernia Inguina (penyakit angin pasang)?

Kadangkala hernia inguina boleh berlaku tanpa sebarang simptom. Jika hernia itu kecil, anda mungkin tidak dapat melihatnya dengan jelas dari luar atau merasai sakit.

Pada sesetengah keadaan, rasa senak atau kembung boleh dirasai pada kawasan ari-ari.

Kebiasaannya hernia itu boleh ditolak kembali masuk ke dalam rongga abdomen dengan beberapa kaedah mengurangkan tekanan pada dinding abdomen, seperti bersandar atau berbaring.

Komplikasi akan terhasil apabila hernia itu tersekat pada dinding abdomen.

Ini akan menyekat saluran darah
 ke bahagian hernia tersebut.

Tisu yang tersekat pada hernia tersebut boleh mati jika saluran darah tidak mencukupi.

Bahkan, ia akan menghasilkan sumbatan pada sistem penghadaman anda. Justeru sekiranya hernia anda tersekat, maka ia dikira sebagai kes kecemasan.

Ada kemungkinan terdapat beberapa tanda atau simptom yang tidak disenaraikan di atas.

Sila rujuk doktor anda jika terdapat sebarang masalah mengenai  sesuatu simptom.

Bila saya harus berjumpa doktor?

Jika anda mempunyai mana-mana tanda atau simptom berikut, sila temui doktor anda.

Sekiranya terdapat simptom luar biasa atau kewujudan bonjolan baru pada perut anda.

Sekiranya anda berasa sakit ketika menunduk ke bawah, tetapi bertambah baik ketika berehat.

Sekiranya suhu badan anda melebihi 37.8°C.

Punca

Apakah Punca Hernia Inguina (penyakit angin pasang)?

Hernia inguina adalah disebabkan oleh
kelemahan pada otot dinding perut (abdomen).

Terdapat beberapa sebab kenapa titik kelemahan boleh terhasil pada dinding abdomen.

Pada orang dewasa, ia barangkali terhasil dari suatu kecacatan sejak lahir, manakala pada kanak-kanak pula ia lazimnya kerana dinding abdomen masih belum sepenuhnya terbina dengan baik.

Penyakit angin pasang boleh terhasil secara perlahan ataupun tiba-tiba, bergantung kepada sebabnya.

Faktor-faktor Risiko

Apakah yang meningkatkan risiko saya kepada Hernia Inguina (penyakit angin pasang)?

Terdapat banyak faktor risiko bagi hernia inguina seperti:

Pesakit lelaki. Hernia lebih lazim berlaku pada kanak-kanak lelaki berbanding perempuan. Ia mungkin berkait dengan proses penurunan testikel (telur) pada bayi lelaki, dari rongga abdomen ke kantung testikel.

Sejarah keluarga. Risiko anda mengalami hernia inguina meningkat jika anda mempunyai kerabat keluarga seperti ibu/ayah atau adik beradik yang mempunyai masalah ini.

Beberapa masalah kesihatan lain. Sesetengah
masalah kesihatan seperti cystic fibrosis (fibrosis sista)
 dan cirit-birit kronik, boleh membawa kepada keadaan batuk yang kronik, akhirnya meningkatkan tekanan pada dinding abdomen.

Berat berlebihan. Berat badan yang berlebihan secara sederhana mahupun teruk akan meletakkan tekanan tambahan pada dinding abdomen anda.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hernia Inguina (penyakit angin pasang) didiagnosis?

Doktor akan membuat diagnosis daripada riwayat perubatan dan pemeriksaan fizikal yang dilaksanakan pada posisi duduk dan berdiri sambil berbatuk.

Jika hernia anda boleh dilihat daripada luar, doktor anda akan merasai bonjolan tersebut dan bertanya jika anda merasai apa-apa kesakitan apabila ia disentuh.

Kadangkala ujian pengimejan akan digunakan bagi mengesahkan hernia inguina tersebut dan untuk mencari jika ada komplikasi lain. Beberapa contoh lazim ujian pengimejan adalah:

X-ray barium: anda akan minum cecair yang mengandungi barium bagi membantu penggambaran usus yang lebih baik pada foto x-ray;

Endoskopi
: doktor anda akan menggunakan kamera kecil yang terpasang pada suatu tiub bagi melihat bahagian dalam usus anda.

Bagaimana pesakit Hernia Inguina (angin pasang) dirawat?

Walaupun hernia yang kecil mungkin tidak menghasilkan sebarang komplikasi, kebanyakan doktor menggalakkan supaya pembedahan dijalankan bagi mengelakkan keadaan bertambah teruk.

Pada pesakit bayi pula, adalah digalakkan untuk melaksanakan pembedahan secepat mungkin kerana ia berpotensi menjadi sakit pada bayi tersebut.

Pembedahan ini boleh dilaksanakan dengan kaedah tradisional – melalui cara pemotongan pada kulit – mahupun kaedah laparoskopik.

Dalam pembedahan laparoskopik, doktor akan membuat pemotongan kecil pada kulit.

Melalui pembukaan potongan tersebut, doktor akan memasukkan tiub yang dipasang kamera dan lampu bagi mengenalpasti hernia tersebut.

 Tiub lain yang dipasangkan alatan akan memegang hernia tersebut dan menolak kembali hernia ke dalam rongga abdomen, dan seterusnya menjahit lubang pembukaan pada dinding abdomen bagi menutupinya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hernia Inguina (penyakit angin pasang)?

Gaya hidup dan kaedah pengubatan sampingan tersebut berpotensi membantu anda mengatasi hernia inguina:

Gunakan ubat tahan sakit selepas pembedahan seperti yang dinasihati oleh doktor anda.

Berjalan-jalan, bahkan menaiki tangga jika doktor anda membenarkan, namun jangan terlalu berlebihan.

Berhati-hati supaya anda tidak mengalami sembelit. Ambil makanan yang tinggi kandungan fiber dan minum lapan gelas air setiap hari. Anda mungkin memerlukan julap yang bertindak lembut (seperti susu magnesia).

Jalani hubungan kelamin apabila dibenarkan oleh doktor anda.

Jaga berat badan anda supaya tidak berlebihan.

Patuhi arahan keselamatan apabila anda mengangkat barang yang berat. Sila temui doktor anda jika mempunyai batuk yang berpanjangan atau kesan alahan.


Nak Sarung Cincin Zakar Untuk Elak Tewas Awal, Encik Suami Boleh Bertahan Selama 30 Minit!

Isu tewas awal ketika beraksi di ranjang
 bukanlah satu masalah asing lagi kerana ramai lelaki yang masih mengalaminya sehingga ke hari ini. Disebabkan itu, pelbagai cara telah dicuba oleh para lelaki termasuklah penggunaan alat permainan seks bernama cincin zakar!

Persoalannya, adakah alat ini akan membantu menyelesaikan masalah tewas awal atau hanya bakal mengundang kemudaratan?

Tenang, jom sama-sama kita semua ikuti artikel untuk tahu tentangnya dengan lebih mendalam lagi.

Apa itu cincin zakar?

Pertamanya, haruslah kita semua mengenali dan mengetahui apa sebenarnya alat yang dimaksudkan ini.

Untuk pengetahuan anda, cincin zakar adalah sejenis alat permainan seks berbentuk seperti cincin yang digunakan pada zakar lelaki.

Tujuan utama alat ini digunakan pada alat kemaluan lelaki adalah untuk membantu mengekalkan ereksi agar lebih kuat dan lama.

Secara teorinya, cincin ini akan menekan lantas menyekat salur arteri pada zakar agar darah terkumpul bagi tujuan ereksi yang lebih baik.

Selain memastikan ereksi yang mantap, alat permainan seks ini juga digunakan untuk tujuan seperti berikut:

Menyelesaikan masalah disfungsi ereksi

Menyelesaikan masalah ejakulasi pramatang

Meningkatkan kepanjangan dan kelebaran zakar buat tempoh sementara

Membantu kelancaran keintiman melalui 3S – stamina, stimulasi, sensasi

Sebelum menggunakannya, kalian haruslah tahu cara penggunaan yang betul melalui bacaan atau rundingan bersama doktor pakar terlebih dahulu ya?

Bagaimana guna cincin zakar?

Alat permainan seks ini mungkin boleh membantu menyelesaikan masalah tewas awal yang lelaki alami tatkala berasmaradana dengan pasangan.

Namun setiap perkara pasti akan mempunyai pro dan kontra yang tersendiri dan cincin ini juga boleh memudaratkan jika salah cara penggunaan.

Sebelum menyarungnya pada zakar untuk
 memulakan penetrasi ke dalam faraj
, sila ketahui beberapa perkara:

Saiz

Sama seperti kondom, ia datang dengan pelbagai saiz yang diukur melalui diameter kelebaran dan bukan kepanjangan zakar.

Jadi,
 sila ukur diameter alat sulit anda terlebih dahulu
 bagi mengetahui saiz yang tepat agar tidak berlaku kesan sampingan kelak.

Untuk lebih selamat, anda disarankan untuk membeli produk yang fleksibel atau
free size
.

Material

Juga seperti kondom, ia datang dengan pelbagai jenis material bahan pembuatan termasuklah silikon, getah, plastik, kulit serta logam.

Jadi,
 sila ketahui terlebih dahulu sama ada anda mempunyai alahan
 terhadap bahan-bahan ini dan memilih yang paling sesuai.

Sila dapatkan nasihat daripada doktor pakar sebelum membeli dan menggunakan alat ini.

Pelincir

Antara kesilapan utama dalam kalangan pengguna cincin zakar ini adalah terus menggunakannya tanpa sebarang bantuan pelincir.

Bagi mengelakkan kekesatan yang akan mengakibatkan kerengsaan atau kecederaan alat sulit, sila gunakan pelincir seks yang sesuai.

Terdapat banyak jenis pelincir yang boleh digunakan
 seperti yang berasaskan minyak, air mahupun silikon.

Kebersihan

Setiap alat permainan seks haruslah digunakan dengan berwaspada terutamanya bagi aspek kebersihan!

Oleh itu, sila cuci cincin ini setiap kali sebelum atau selepas menggunakannya bagi membunuh kuman, bakteria atau virus penyebab penyakit jangkitan kelamin (STD).

Kepelbagaian

Tidak semestinya ia hanya boleh digunakan secara solo kerana anda juga boleh menggabungkannya bersama alat permainan seks yang lain.

Alatan seperti dildo dan vibrator yang berbentuk seperti alat kelamin lelaki juga adalah kombinasi ideal untuk membantu merangsang pasangan.

Berapa lama boleh guna alat permainan seks ini?

Seperti mana yang kita semua sudah tahu, ramai lelaki menggunakan alat permainan seks ini
bagi tujuan menyelesaikan masalah tewas awal
.

Ini bermakna, tujuan utama mereka menggunakannya sudah pasti untuk memanjangkan tempoh aksi asmara bersama pasangan sebelum ejakulasi.

Pun begitu, kalian perlu tahu bahawa penggunaannya tidaklah akan membantu memanjangkan tempoh seks kepada beberapa jam ya?

Ini kerana pakar seks telah menetapkan bahawa tempoh maksimum penggunaan cincin zakar adalah selama 30 minit sahaja!

Dalam pada itu, turut ditegaskan bahawa anda dan pasangan perlu menunggu sekurang-kurangnya 1 jam sebelum menggunakannya sekali lagi.

Jika tidak, anda mungkin akan mengalami masalah pembengkakan zakar akibat salur arteri yang tersumbat dengan darah angkaranya.

Jika tidak mahu dibawa ke hospital bersama alat ini terlekat pada alat kemaluan anda,
sila pastikan untuk menggunakannya dengan berwaspada
.


Kerap Kencing Dan Sakit Bawah Perut? Anda Mungkin Alami Salah Satu Daripada 3 Penyakit Ini!

Bagi mereka yang sudah memasuki usia 40-an, masalah kerap buang air kecil akan mula berlaku. Masalah kerap kencing dan sakit bawah perut menjadi antara isu yang biasa dialami oleh golongan dalam kelompok umur seperti ini.

Apakah punca atau penyakit yang menyebabkan masalah ini? Mari kita lihat penjelasan di bawah.

Untuk mendapatkan lebih banyak info berkenaan Urologi, anda boleh klik
di sini
.

3 punca biasa sebabkan kerap kencing dan sakit bawah perut

Walaupun terdapat beberapa keadaan atau penyakit lain yang boleh menyebabkan simptom kerap buang air kecil dan sakit bawah perut, namun tiga masalah ini adalah antara yang paling biasa berlaku.

 Apakah penyakit atau gangguan tersebut?

#1.
Jangkitan saluran kencing (UTI)

Jangkitan saluran kencing atau lebih dikenali secara ringkas
dengan nama UTI
, merupakan sejenis jangkitan yang berlaku pada mana-mana bahagian sistem urinari anda.

Ini termasuklah buah pinggang, salur kencing, pundi kencing dan juga uretra. Namun,
kebanyakan kes-kes UTI
 melibatkan saluran kencing bahagian bawah iaitu pundi kencing dan uretra.

Golongan wanita mempunyai risiko yang lebih tinggi
untuk mendapat UTI
 berbanding orang lelaki.

Untuk makluman anda,
kebanyakan kes jangkitan UTI
 disebabkan oleh bakteria Escherichia coli (E. coli), yang secara semula jadinya terdapat dalam badan kita.

Bakteria ini masuk ke dalam saluran kencing melalui uretra lalu menyebabkan jangkitan.

Antara simptom-simptom biasa
jika seseorang itu mengalami UTI
 ialah:

Keinginan untuk membuang air kecil yang kuat

Mengalami sensasi seperti rasa terbakar sewaktu membuang air kecil

Kerap membuang air kecil, namun dalam jumlah yang kecil

Air kencing yang kelihatan keruh

Air kencing mempunyai warna kemerah-merahan, merah muda atau berwarna seperti air berkarbonat. Ia tanda kehadiran darah dalam air kencing anda

Air kencing berbau kuat tidak seperti biasa

Bagi golongan wanita, mereka juga akan kerap kencing dan sakit bawah perut terutamanya di kawasan tengah pelvis dan juga di sekitar tulang faraj

#2. Penyakit batu karang juga sebabkan kerap kencing dan sakit bawah perut

Tahukah anda, masalah kerap buang air kecil juga boleh berpunca daripada
penyakit batu karang.

Batu karang
 merupakan sejenis gumpalan atau mendapan keras yang terdiri daripada kandungan mineral dan garam. Ia terbentuk pada bahagian dalam buah pinggang anda.

Apabila
batu karang terbentuk
, ia boleh menjejaskan keseluruhan sistem urinari anda termasuklah buah pinggang itu sendiri dan juga pundi kencing.

Batu karang
 tidak mempunyai satu punca khusus yang menyebabkan pembentukannya.

Namun terdapat beberapa faktor yang menyumbang kepada
pembentukan batu karang
 seperti diet, keadaan penyakit, berat badan berlebihan dan juga kesan sesetengah suplemen dan ubat-ubatan.

Selalunya,
batu karang terbentuk
 apabila air kencing menjadi terlalu pekat, dan menyebabkan mineral bertukar menjadi kristal dan melekat bersama.

Berikut merupakan antara simptom yang biasa berlaku jika anda mengalami masalah batu karang:

Mengalami sensasi rasa terbakar sewaktu membuang air kecil

Pancutan air kencing yang tidak sekata

Air kencing berwarna merah jambu, merah atau perang

Air kencing berbau busuk dan keruh

Kerap buang air kecil tetapi dalam jumlah yang sedikit

Mengalami muntah-muntah dan loya

Mengalami sakit yang tajam pada bahagian bawah tulang rusuk

#3. Masalah berkaitan prostat

Prostat merupakan sejenis kelenjar kecil yang hanya terdapat pada kaum lelaki sahaja. Ia mengelilingi tiub yang membawa air kencing keluar dari badan atau disebut uretra.

Untuk pengetahuan anda, kelenjar prostat berperanan menghasilkan cecair putih pekat yang bercampur dengan sperma untuk menghasilkan air mani.

Kelenjar prostat mempunyai saiz seperti kacang walnut, tetapi ia cenderung untuk menjadi lebih besar apabila anda semakin tua.

Ia juga kadangkala boleh menjadi bengkak atau membesar disebabkan masalah seperti pembesaran prostat, prostatitis dan juga kanser prostat.

Masalah yang berkaitan dengan prostat sememangnya boleh menyebabkan simptom kerap kencing dan sakit bawah perut.

Sebagai contoh, antara simptom bagi masalah pembesaran prostat ialah kerap buang air kecil pada waktu malam.

Selain itu, mereka yang mengalami masalah pembesaran prostat juga agak sukar untuk memulakan atau menghentikan pembuangan air kecil.

Bagi
masalah prostatitis
 pula, mereka yang menghidapinya akan kerap kencing dan sakit bawah perut di sekitar perineum (kawasan antara punggung dan skrotum).

Begitu juga dengan pesakit
kanser prostat
, mereka akan lebih kerap membuang air kecil pada waktu malam selain mempunyai darah dalam air kencing atau air mani.

Kesimpulan

Kini anda telah mengetahui tiga penyakit yang biasa menjadi punca kepada masalah kerap kencing dan sakit bawah perut.

Walaupun terdapat kemungkinan penyakit lain yang menyebabkan simptom seperti ini, namun lazimnya ia disebabkan oleh tiga gangguan ini.

Jika anda mengalami simptom-simptom seperti di atas, segeralah berjumpa dengan doktor bagi mendapatkan pemeriksaan yang lebih tepat.

Pengesanan awal boleh mengelakkan sebarang komplikasi yang lebih buruk.


H. Pylori (Ujian)

Definisi

Apa itu Ujian H. Pylori?

Ujian Helicobacter pylori dilakukan untuk mengesan jangkitan Helicobacter pylori (H. pylori) di dalam perut dan bahagian atas usus kecil (duodenum). H. pylori boleh menyebabkan ulser peptik. Walaubagaimanapun, kebanyakan orang yang mengandungi H. pylori di dalam sistem penghadaman mereka tidak menghidap ulser.

Empat jenis ujian yang dilakukan untuk mengesan H. pylori:

Ujian antibodi darah. Ia merupakan sejenis ujian darah untuk melihat samada badan kita telah menghasilkan antibodi ke atas bakteria H. pylori. Jika anda mempunyai antibodi ke atas H. pylori di dalam darah, ia bermaksud bahawa anda sedang dijangkiti atau pernah dijangkiti pada masa yang lalu.

Ujian pernafasan urea. Ujian ini mengesan bakteria H. pylori di dalam perut anda. Ujian ini boleh menunjukkan jika anda ada jangkitan bakteria H. pylori. Ia juga boleh digunakan untuk melihat adakah rawatan yang diberikan berkesan menghapuskan H. pylori.

Ujian antigen najis. Ujian ini mengesan di dalam najis kehadiran bahan-bahan yang merangsang sistem imun untuk melawan jangkitan H. pylori (antigen H. pylori). Ujian antigen najis boleh dijalankan untuk menyokong diagnosis jangkitan H. pylori atau melihat samada rawatan untuk H. pylori berkesan atau tidak.

Biopsi perut. Sampel biopsi kecil diambil daripada lapisan perut dan usus kecil melalui endoskopi. Beberapa ujian yang berbeza boleh dijalankan pada sampel biopsi tersebut.

Mengapa ujian H. pylori dijalankan?

Ujian boleh dipesan jika anda mengalami sakit perut dan tanda-tanda serta simptom-simptom ulser. Antaranya adalah:

Sakit perut yang datang dan pergi

Penurunan berat badan yang tidak dapat dijelaskan

Ketidakhadaman

Rasa perut penuh dan kembung

Mual

Sendawa

Anda mungkin mengalami tanda-tanda dan simptom-simptom yang lebih serius yang memerlukan perhatian perubatan segera seperti sakit perut yang tajam, berpanjangan dan secara tiba-tiba, najis hitam atau berdarah atau muntah darah atau muntah seperti warna kopi.

Ujian H. pylori juga boleh dipesan selepas anda menyempurnakan rejimen antibiotik yang telah dipreskrip untuk memastikan bahawa H. pylori telah dihapuskan. Ujian susulan walaubagaimanapun tidak dijalankan pada semua orang.

Perkara yang perlu anda tahu sebelum ujian

Apa yang anda perlu tahu sebelum menjalani ujian H. pylori?

Ujian pernafasan urea kebiasaannya tidak disyorkan untuk kanak-kanak kecil. Untuk kanak-kanak, ujian yang disyorkan adalah ujian antigen najis.

Seseorang boleh mengalami sakit perut atas banyak sebab; ulser disebabkan H. pylori hanya salah satu daripadanya.

Jika seseorang menggunakan anti-asid dalam tempoh seminggu sebelum ujian, ujian urease pantas mungkin memberikan keputusan palsu negatif. Antimikrob, perencat pam proton (proton pum inhibitor) dan penyediaan bismuth boleh mengganggu semua ujian ini melainkan ujian antibodi darah.

Ketahui apa yang berlaku

Apakah persediaan ujian H. pylori?

Ujian antibodi darah

Tiada persediaan yang diperlukan sebelum ujian.

Ujian antigen najis

Sesetengah ubat boleh mengubah keputusan ujian ini. Pastikan anda beritahu pada doktor anda tentang semua ubat preskripsi dan non-preskripsi yang anda ambil. Doktor anda mungkin akan menyesyorkan anda berhenti mengambil sebahagian ubat tersebut.

Jangan ambil antibiotik atau ubat-ubatan yang mengandungi bismuth (seperti Pepto-Bismol) sebulan sebelum ujian.

Jangan ambil perencat pam proton (seperti Nexium atau Prilosec) 2 minggu sebelum ujian.

Biopsi perut atau ujian pernafasan urea

Jangan makan atau minum sekurang-kurangnya 6 jam sebelum ujian.

Sesetengah ubat boleh mengubah keputusan ujian ini. Pastikan anda beritahu pada doktor anda tentang semua ubat preskripsi dan non-preskripsi yang anda ambil. Doktor anda mungkin akan menyesyorkan anda berhenti mengambil sebahagian ubat tersebut.

Jangan ambil antibiotik atau ubat-ubatan yang mengandungi bismuth (seperti Pepto-Bismol) sebulan sebelum ujian.

Jangan ambil perencat pam proton (seperti Nexium atau Prilosec) 2 minggu sebelum ujian.

Jangan ambil penghalang H2 seperti Pepcid, Zantac, Axid atau Tagamet 24 jam sebelum ujian.

Sila berbincang dengan doktor anda tentang sebarang kebimbangan yang anda ada berkenaan keperluan ujian, risiko-risikonya, bagaimana ia dijalankan atau apakah maksud keputusannya.

Apa yang berlaku ketika ujian H. Pylori?

Ujian antibodi darah

Professional kesihatan yang mengambil sampel darah anda akan:

Melilit pembalut elastik di sekeliling bahagian atas lengan anda untuk menghentikan aliran darah. Ini akan membuatkan vena di bawah pembalut menjadi lebih besar sekaligus memudahkannya untuk dilihat dan dicucukkan jarum.

Membersihkan tempat jarum bakal dicucuk dengan alkohol.

Memasukkan jarum ke dalam vena. Lebih daripada satu cucukan mungkin diperlukan.

Melekatkan satu tiub ke jarum untuk diisi dengan darah.

Mengalihkan pembalut tadi daripada lengan anda apabila darah yang dikumpul sudah mencukupi.

Meletakkan pad kain kasa atau bebola kapas di atas tempat jarum dicucuk selepas jarum dialihkan.

Menekan dan membalut tempat terbabit.

Ujian pernafasan urea

Sampel pernafasan diambil ketika anda meniup di dalam belon atau meniup buih ke dalam sebotol cecair. Professional kesihatan yang mengambil sampel pernafasan anda akan:

Mengumpul sampel pernafasan anda sebelum ujian bermula.

Memberikan anda satu kapsul atau sedikit air yang mengandungi label atau bahan radioaktif untuk ditelan.

Mengumpul sampel pernafasan anda pada waktu yang berbeza. Sampel pernafasan tersebut akan diuji untuk melihat bahan yang terbentuk apabila H. pylori bersentuhan dengan label atau bahan radioaktif tersebut.

Ujian ini kebiasaannya mengambil masa sekitar 30 minit.

Ujian antigen najis

Sampel najis untuk ujian ini boleh diambil di rumah. Jika ada berada di hospital, profesional kesihatan akan bantu anda mengumpul sampel.

Utnuk mengumpul sampel tersebut, anda perlu:

Membuang najis ke dalam bekas kering. Najis pejal atau cecair, kedua-duanya boleh dikumpul. Sila berhati-hati agar tidak mencampurkan air kencing atau tisu tandas ke dalam sampel berkenaan.

Ganti penutup bekas dan labelkan bekas tersebut dengan nama anda, nama doktor, dan tarikh ia dikumpul.

Basuh tangan anda dengan sebaiknya selepas mengumpul sampel tersebut untuk mengelakkan bakteria merebak.

Hantar bekas yang telah dibungkus secepat mungkin kepada pejabat doktor anda atau terus ke makmal.

Doktor anda juga mungkin menggunakan swab kapas yang dimasukkan ke dalam rektum anda untuk mengumpul sampel najis ketika ujian.

Biopsi perut

Endoskopi digunakan untuk mengumpul sampel tisu daripada perut dan duodenum. Doktor boleh mengambil sebanyak 10 sampel tisu.

Sampel tisu tersebut diuji di dalam makmal untuk melihat jika ia mengandungi H. pylori

Dalam kes-kes yang jarang, sampel biopsi diletakkan ke dalam sebuah bekas yang menggalakkan pembiakan bakteria H. pylori. Ini dinamakan kultur H. pylori. Jika bakteria membiak di dalam kultur tersebut, ujian lain (yang dinamakan ujian sensitiviti atau kerentanan) boleh menentukan antibiotik mana yang boleh digunakan untuk merawat jangkitan tersebut.

Apa yang berlaku selepas ujian H. pylori?

Doktor akan berbincang dengan anda tentang syarat-syaratnya dan memberikan rawatan yang sesuai. Kadangkala, doktor mungkin akan meminta pemeriksaan lanjut. Sila ikut sebaiknya arahan doktor anda.

Memahami keputusan

Apa maksud keputusan saya?

Keputusan ujian pernafasan urea atau ujian antigen najis kebiasaannya tersedia dalam tempoh beberapa jam.

Keputusan ujian antibodi darah kebiasaannya tersedia dalam tempoh 24 jam.

Keputusan sampel biopsi melalui endoskopi kebiasaannya tersedia dalam tempoh 48 jam.

Keputusan sampel biopsi yang dikultur boleh memakan masa sehingga 10 hari.

Keputusan positif ujian antigen najis, pernafasan urea atau biopsi
bermaksud bahawa sakit perut yang dialami oleh seseorang itu berkemungkinan disebabkan oleh ulser peptik oleh bakteria ini. Rawatan dengan gabungan antibiotik dan ubat-ubatan lain akan dipreskrip untuk membunuh bakteria terbabit dan menghilangkan sakit dan ulser.

Keputusan positif ujian antibodi darah
menunjukkan samada jangkitan terkini atau yang lalu. Ujian lain seperti ujian pernafasan mungkin diperlukan sebagai susulan untuk memastikan ia adalah jangkitan terkini.

Keputusan negatif
 bermaksud bahawa seseorang itu tidak berkemungkinan mempunyai jangkitan H. Pylori dan tanda-tanda serta simptom-simptomnya mungkin disebabkan penyakit lain. Walaubagaimanapun, jika simptom-simptom tersebut kekal, ujian tambahan boleh dilakukan termasuk ujian invasif seperti biopsi tisu untuk menyingkirkan kebarangkalian jangkitan dengan lebih konklusif.

Julat normal bagi ujian-ujian H. pylori mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian H. pylori, sila berunding dengan doktor anda untuk memahami dengan lebih baik.


Panik Tekanan Darah Naik, Ini Antara Senaman Yang Boleh & Tidak Boleh Untuk Anda Amalkan

Anda menghidapi hipertensi (
tekanan darah tinggi)
 dan doktor memberitahu bahawa dengan melakukan aktiviti fizikal boleh membantu mengurangkan tekanan darah. Namun, terdapat banyak jenis senaman yang anda sendiri tidak pasti senaman untuk pesakit darah tinggi yang sesuai untuk dicuba.

 Barangkali dengan membaca artikel ini dapat membantu anda.

Untuk mendapatkan lebih banyak info tentang Kesihatan Jantung, sila dapatkannya
di sini.

Tanya doktor anda terlebih dahulu sebelum memulakan sebarang aktiviti senaman

Dapatkan khidmat nasihat doktor anda terlebih dahulu sebelum memulakan sebarang aktiviti senaman. Doktor akan menentukan tahap aktiviti yang bersesuaian dengan keadaan kesihatan anda.

Dalam sesetengah kes, pesakit mungkin tidak dibenarkan untuk bersenam setiap hari.

Jenis senaman untuk pesakit darah tinggi

Senaman aerobik ataupun senaman ketahanan (endurance) baik untuk jantung.

Dengan melakukan senaman ini, sejumlah besar otot akan digunakan; pernafasan akan meningkat; jantung akan berdegup laju dan badan akan menggunakan  lebih banyak oksigen. Perkara ini akan membantu menguatkan jantung dan peparu anda.

Selain itu, senaman ini membantu untuk mengendurkan arteri, merendahkan tekanan darah, mengurangkan paras gula dalam darah, dan meningkatkan paras kolesterol ‘baik’ (HDL).

Dengan melakukan senaman ini,
risiko serangan jantung
 berkurangan bagi pesakit yang menghidapi darah tinggi.

Contoh senaman aerobik yang boleh dilakukan ialah berjalan kaki, berenang, mengayuh, menaiki tangga,joging dan menari.

Baca juga:

Berapakah banyak senaman untuk pesakit darah tinggi

Anda tidak perlu melakukan
senaman aerobik
 setiap masa, cuba amalkan senaman ini sekurang-kurangnya 150 minit setiap minggu.  Sebagai contoh, anda boleh berenang 30 minit setiap hari, 5 kali dalam seminggu.

Jangan paksa diri, mulakan dengan aktiviti yang lebih ringan.  Cukup sekadar bersenam selama 10 minit setiap hari bagi minggu pertama.  Kemudian, tingkatkan aktiviti anda secara beransur-ansur. Apabila senaman yang anda lakukan menjadi mudah, tambahkan lagi cabarannya.

Elakkan duduk terlalu lama, cuba untuk bangun dan lakukan sebarang aktiviti fizikal. Duduk terlalu lama boleh mendatangkan penyakit.

Senaman untuk pesakit darah tinggi PERLU dielakkan

Senaman seperti menyelam skuba,
sky diving
 tidak elok untuk pesakit yang menghidapi darah tinggi dan anda memerlukan kebenaran doktor jika mahu melakukan aktiviti tersebut.

Selain itu, senaman seperti mengangkat berat juga boleh meningkatkan tekanan darah buat sementara waktu, namun sekiranya dilakukan untuk jangka masa yang panjang, barangkali ia bermanfaat untuk anda.

Anda harus belajar teknik yang betul untuk mengangkat berat, dan jangan paksa lebih dari kemampuan diri supaya kecederaan dapat dielakkan. Dapatkan nasihat doktor tentang senaman yang sesuai untuk anda.

Aktiviti fizikal dianggap sebagai penawar yang baik untuk kesihatan anda, tidak kira apa pun keadaan perubatan yang anda alami.

Lebih-lebih lagi dengan penyakit darah tinggi, yang sememangnya diketahui dengan senaman berkala dapat
membantu merendahkan tekanan darah.
  Oleh itu, bangun dan kekal aktif.


Mengambil Ubat Kolesterol Sebelum Makanan Berlemak: Patut atau Tidak?

Sesetengah orang mempunyai tabiat mengambil ubat untuk menurunkan paras kolesterol sebelum mengambil makanan berlemak. Adakah ini benar-benar perlu? Artikel di bawah akan memberikan anda maklumat lanjut mengenai perkara ini.

Apa itu kolesterol?

Jangan tersalah anggap bahawa semua kolesterol adalah tidak elok. Kolesterol dalam ikan contohnya adalah kolesterol baik, iaitu lipoprotein berketumpatan tinggi atau HDL yang benar-benar boleh membantu badan anda berfungsi dengan baik. Tetapi k
olesterol
walaupun bermanfaat pada satu tahap, jika diambil dalam kadar yang banyak boleh meningkatkan risiko  serangan jantung, penyakit jantung, atau strok.

Apakah itu ubat kolesterol?

Ubat-ubatan kolesterol digunakan untuk membantu mereka yang mengalami paras kolesterol yang tinggi.

Walaupun mengambil ubat-ubatan kolesterol boleh membantu dengan tahap kolesterol anda, sama dengan mana-mana jenis ubat-ubatan, ia mempunyai kesan sampingan. Bergantung kepada setiap individu dan keadaan kesihatan, tahap kesan sampingan boleh berbeza-beza. Sama ada
cirit-birit,
sakit perut, loya, sembelit, sakit otot serta rasa lemah.

Apa yang perlu diawasi apabila mengambil ubat kolesterol?

Sebaik sahaja anda mula mengambil ubat kolesterol, anda perlu mematuhi arahan doktor dengan sebaiknya.

Bila patut mengambil ubat: Menurut
British Heart Foundation
, ubat statin disyorkan diambil  sebelum tidur. Selepas tengah malam, pengeluaran kolesterol dalam hati anda mencapai tahap tertinggi. Sebaliknya, semasa waktu pagi dan awal petang, pengeluaran kolesterol anda akan berada pada tahap yang paling rendah. Oleh itu, sebelum melelapkan mata, jangan lupa untuk  mengambil ubat anda.

Apakah cara alternatif untuk mengurangkan tahap kolesterol?

Jika anda ingin menurunkan kolesterol anda secara semula jadi tanpa bantuan perubatan, satu-satunya cara adalah dengan mengubah gaya hidup anda.

Anda boleh memulakan dengan bersenam sekurang-kurangnya 30 minit sehari pada kebanyakan hari dalam seminggu, dengan sebarang
senaman
yang anda rasa sesuai. Diet yang sihat dan seimbang juga penting. Perlu diingat bahawa memandangkan sasaran anda adalah untuk menurunkan tahap kolesterol, anda harus mengelak daripada memakan makanan yang tinggi kolesterol, lemak, natrium (garam). Anda juga perlu belajar bagaimana untuk menguruskan tekanan dan berhenti merokok.

Jika perubahan berikut berkesan, maka anda mungkin bersedia untuk berhenti mengambil ubat-ubatan, atau memilih ubat-ubatan yang lebih ringan (yang bermakna kurang kesan sampingan).

Walaupun anda membuat keputusan untuk mengambil ubat kolesterol tetapi amalan-amalan tersebut masih penting dalam mengekalkan tahap kolesterol yang seimbang.

Oleh itu, anda hanya boleh mengambil ubat mengikut ketetapan doktor untuk mengelakkan kesan sampingan yang tidak diingini dan juga komplikasi lain. Sementara alternatifnya juga berkesan untuk anda cuba agar tahap kolesterol dalam darah menurun.


Kanser Prostat Tiada Tanda Amaran? Tapi, Awas Dengan 15 Gejala Bahaya Ini!

1 daripada 7 lelaki berisiko
 untuk terkena penyakit yang berbahaya ini. Jadi, adalah sangat penting untuk kita semua tahu apa tanda tanda kanser prostat yang utama! Adakah anda juga tinggi risiko?

Untuk mendapatkan lebih banyak informasi tentang Kanser sila dapatkannya
di sini
.

Wujudkah petanda penyakit kanser prostat?

Walaupun
kebanyakan kes kanser prostat
 tidak menimbulkan masalah kesihatan yang serius, sebilangan kecil daripadanya boleh menjadi sangat serius.

Masalah yang paling biasa pada lelaki dengan kanser prostat yang serius ditunjukkan apabila anda membuang air kecil.

Tanda-tanda dan simptom kanser prostat juga boleh disebabkan oleh keadaaan kesihatan.

Adalah penting untuk mendapatkan pemeriksaan doktor jika terdapat simptom yang tidak normal.

Antara tanda-tanda dan simptom kanser prostat adalah:

Perubahan tabiat pundi kencing
, seperti kerap membuang air kecil terutamanya pada waktu malam

Keinginan yang kuat untuk buang air kecil

Kesukaran memulakan atau menghentikan aliran air kencing

Ketidakupayaan membuang air kecil

Aliran air kencing yang lemah atau kurang

Aliran air kencing yang terganggu

Rasa pundi kencing tidak kosong/kencing tidak lawas

Kesakitan semasa membuang air kecil

Darah dalam air kencing atau air mani (keadaan yang dikenali sebagai hematuria)

Ejakulasi yang agak menyakitkan

Tanda dan simptom lewat berlaku apabila kanser berkembang lebih besar atau merebak ke bahagian badan yang, termasuk organ lain.

Sakit tulang, terutama pada belakang, pinggul, peha dan leher

Kehilangan berat badan

Keletihan tubuh badan

Jumlah
 sel darah merah berkurang
 (anemia)

Lemah atau kebas pada kaki

Selain melihat tanda-tanda kanser prostat, anda harus menjalani ujian peperiksaan kanser dengan kerap.

Jika disyaki kanser
, ahli perubatan akan mengesahkan jika ada kewujudan tumor atau tidak, dan jenis kanser itu.

Proses diagnosis mungkin kelihatan lama dan mengecewakan, tetapi penting bagi doktor untuk menolak kemungkinan sebab lain bagi masalah kesihatan
 sebelum membuat diagnosis kanser
.

Diagnosis tanda-tanda kanser prostat termasuk:

Sejarah perubatan dan pemeriksaan fizikal: Doktor anda akan mencari tanda-tanda kanser prostat, serta bertanya tentang sejarah keluarga anda.

Pemeriksaan rektum digital
 (DRE): Doktor meletakkan jari telunjuk ke dalam rektum untuk merasakan kelenjar prostat melalui dinding rektum.

Ujian antigen spesifik prostat (PSA) dilakukan untuk mengukur tahap PSA – protein yang dihasilkan oleh prostat.

Ultrasound transraktal (TRUS) menggunakan
probe
 ultrasound yang diletakkan di dalam rektum untuk membuat imej prostat.

Biopsi digunakan untuk
mendiagnosis kanser prostat
. Biopsi prostat boleh dilakukan jika ketidaknormalan ditemui semasa ultrasound DRE atau transraktal. Ia juga boleh dilakukan jika tahap PSA adalah tinggi untuk umur seseorang atau telah meningkat dari masa ke masa atau dengan cepat.

Kiraan darah lengkap (CBC) mengukur bilangan dan kualiti sel darah putih, sel darah merah dan platelet.

Ujian kimia darah mengukur bahan kimia tertentu dalam darah. Ia menunjukkan bagaimana organ-organ tertentu berfungsi dan juga boleh digunakan untuk mengesan kelainan.

Imbasan tulang menggunakan bahan radioaktif yang mencari tulang (
radiopharmaceuticals
) dan komputer untuk membuat gambar tulang bagi melihat sama ada
kanser prostat telah tersebar
 ke tulang.

Berikut cara untuk cegah & kawal kondisi ini!

Kanser prostat boleh dicegah dengan memilih gaya hidup yang baik. Pilih diet rendah lemak!

Makanan yang mengandungi lemak termasuk daging, kacang, minyak dan produk tenusu, seperti susu dan keju.

Makan lebih banyak lemak
 daripada sumber tumbuhan berbanding haiwan.

Dalam kajian yang melihat pengambilan lemak dan risiko kanser prostat, lemak daripada haiwan kemungkinan besar dikaitkan dengan
peningkatan risiko kanser prostat
.

Produk haiwan yang mengandungi lemak termasuk daging, lemak khinzir dan mentega.

Makan ikan berlemak seperti salmon dan tuna juga kerana ia mengandungi asid lemak omega-3, sejenis asid lemak yang dikaitkan dengan
penurunan risiko kanser prostat
.

Sekiranya anda tidak makan ikan pada masa ini, anda boleh mempertimbangkan menambahkannya pada diet anda.

Dalam pada itu, sila kurangkan pengambilan jumlah produk tenusu yang anda ambil setiap hari.

Menerusi kajian, lelaki yang makan banyak produk tenusu seperti susu, keju dan yogurt setiap hari mempunyai
 risiko kanser prostat
.

Tetapi hasil kajian telah bercampur-campur, dan risiko yang dikaitkan dengan produk tenusu dianggap kecil.

Jika anda mempunyai berat badan yang sihat, berusaha untuk mengekalkannya dengan bersenam dan
memilih diet sihat
 yang kaya dengan buah-buahan, sayur-sayuran dan bijirin.

Senaman boleh membantu anda mengekalkan berat badan, atau ia boleh membantu menurunkan berat badan anda.

Kajian mengenai senaman dan risiko kanser prostat kebanyakannya menunjukkan bahawa lelaki yang bersenam mungkin mempunyai kurang
 risiko kanser prostat
.

Selain itu, senaman mempunyai banyak manfaat kesihatan lain dan boleh mengurangkan risiko penyakit jantung dan kanser lain.


Mama, Ini 4 Milk Booster Terbaik Semula Jadi Bantu Tambah Susu Badan!

Apakah
milk booster
 terbaik untuk tambah susu badan? Ini merupakan persoalan yang sering bermain di fikiran ibu baharu.

Isu tidak cukup susu badan
sememangnya tidak asing dalam kalangan wanita lepas bersalin.

Rujukan kepada pakar boleh bantu anda untuk mengenal pasti sebab di sebalik berlakunya masalah tersebut.

Pun begitu, pasti anda tertarik untuk mencuba produk milk booster yang banyak tular atas talian demi memastikan bekalan susu badan anda cukup untuk si manja yang sedang membesar.

Untuk mendapatkan lebih banyak info tentang Keibubapaan, sila dapatkannya
di sini.

Bagaimana produk milk booster boleh tambah susu badan?

Kunci kepada fungsi biologi ini terletak pada hormon prolaktin,
hormon yang dihasilkan oleh organ kelenjar pituitari yang terletak di dalam otak.

Fungsi utamanya untuk membesarkan payudara dan menghasilkan susu untuk
bayi baru lahir
.

Sebagai contoh, ubat domperidone yang pernah diluluskan oleh Food and Drug Administration (FDA)
boleh menyebabkan paras hormon prolaktin meningkat bagi merangsang
penghasilan susu badan
.

Walau bagaimanapun, setiap ubat mempunyai kesan sampingan yang tersendiri.

Domperidone mungkin berkesan namun apabila tujuan penggunaan sudah tercapai, dos penggunaan akan dikurangkan perlahan-lahan.

Ia bagi memastikan
penghasilan susu badan berada pada tahap yang konsisten
 di samping mengelakkan kebergantungan kepada ubat.

Baca juga:

Kesan sampingan seperti pening kepala, sakit perut dan kering mulut sememangnya tidak asing lagi dalam kalangan pengguna.

Itulah sebabnya kebanyakan individu suka untuk mencuba produk herba.

Di Malaysia, produk tambah susu badan berkonsepkan bahan herba dan
makanan sunnah menjuarai carta jualan.

Walau bagaimanapun, kesahihan maklumat yang disampaikan boleh menjadi isu.

Milk booster
 terbaik: Cara semula jadi

Alangkah mudahnya jika kita tahu cara semula jadi untuk tambah susu badan.

Oleh sebab kebanyakan produk milk booster di Malaysia diperkuatkan hanya dengan testimoni dan bukannya kajian saintifik, keberkesanannya boleh menjadi persoalan.

Kementerian Kesihatan Malaysia (KKM) telah menjalankan kempen
penyusuan eksklusif sehingga bayi berusia 6 bulan.

Isu susu badan boleh menjadi halangan kepada para ibu untuk merealisasikan misi KKM.

Bagi mereka yang mengalami masalah tersebut, boleh cuba tip di bawah untuk tingkatkan susu badan secara semula jadi.

#1 Berikan susu badan sekerap mungkin,
milk booster
 terbaik

Mungkin macam tak menjawab soalan, namun ada penjelasan di sebaliknya.

Hormon yang bertanggungjawab untuk menghasilkan susu badan akan terembes apabila
puting ibu dihisap oleh bayi-
 dikenali sebagai fenomena “let-down”.

Konsepnya lebih kepada keseimbangan di antara permintaan dan bekalan susu.

Semakin kerap anda menyusukan anak, semakin banyaklah jumlah susu badan yang akan dihasilkan.

Menyusu 8 hingga 12 kali sehari boleh bantu badan
 untuk memastikan bekalan susu berada pada paras optimum.

#2 Pam susu semasa anak anda tidak menyusu

Jika anak anda tidak menyusu, penggunaan pam payudara boleh bantu mengekalkan jumlah susu badan yang optimum.

Anda boleh cuba tip
milk booster
 terbaik di bawah:

Pam payudara selepas sesi penyusuan badan bagi mengeluarkan lebihan susu.

Jika anak anda terlepas waktu menyusu kerana tidur atau mereka tidak berasa lapar, pam susu anda pada waktu itu.

Anda boleh pam susu badan ketika
anak anda sedang minum susu dalam botol
 (sama ada susu badan yang telah dipam atau susu formula).

#3 Guna kedua-dua belah payudara, cara
milk booster
 terbaik

Cara yang paling mudah adalah untuk mencatat atau menggunakan aplikasi telefon pintar bagi merekodkan payudara mana yang anda guna semasa sesi penyusuan lepas.

Jika bayi anda
berhenti menghisap
 payudara dan mereka masih berjaga, cuba susukan dengan payudara sebelah.

Kalau mereka masih menghisap, boleh jadi susu pada sebelah payudara sudah tidak keluar.

Rangsangan untuk mengeluarkan susu boleh bantu ibu meningkatkan jumlah susu badan tanpa bantuan farmakologi.

Kajian juga telah membuktikan
penggunaan pam
 payudara terhadap kedua dua payudara boleh merangsang penghasilan susu.

Milk booster
 terbaik#4 Ambil makanan atau herba

Walaupun tiada kajian secara spesifik mengaitkan mana-mana diet dengan
 keupayaan untuk tambah susu badan
, terdapat bahan yang terbukti boleh mencapai objektif tersebut.

‘Galactagogue’ boleh merangsang penghasilan susu badan dan sering digunakan dalam biskut yang dijual di pasaran.

Walau bagaimanapun, saintis perlu mengkaji dengan lebih mendalam bagi membuktikan ketepatan dapatan kajian lepas.

Sebelum anda mula mengambil sebarang makanan atau herba, eloklah bertanya kepada doktor terlebih dahulu.

Ia bagi memastikan tiada elemen makanan yang boleh
mempengaruhi tahap kesihatan anda semata-mata untuk tambah susu badan.

Konklusi

Ada beberapa jenis
milk booster
 terbaik yang terbukti berkesan oleh kajian saintifik namun penggunaannya boleh memberikan kesan sampingan memandangkan ia melibatkan pengambilan ubat.

Di Malaysia, penggunaan produk
milk booster
 yang menggunakan ramuan semula jadi untuk tambah susu badan hanya terbukti berkesan melalui testimoni dan bukannya kajian saintifik.

Oleh itu, sebagai pengguna, anda perlu berhati-hati dalam memilih produk jika perlu.

Sebaik-baiknya, guna pendekatan lain yang tersenarai di atas bagi meningkatkan keupayaan anda
menghasilkan susu badan
.


Tandas Duduk atau Mencangkung: Mana Lebih Baik?

Terdapat dua postur badan sewaktu membuang air, sama ada menggunakan tandas duduk atau mencangkung.

Bagi mereka yang biasa dengan tandas moden,
postur mencangkung mungkin kelihatan kurang selesa dan bertamadun.

Tapi tahukah anda yang mana satu sebenarnya lebih baik untuk kesihatan anda?

Perbezaan tandas duduk dan cangkung

Posisi buang air besar secara duduk melibatkan duduk dengan pinggul dan lutut pada sudut tepat, seperti di atas kerusi.

Kebanyakan tandas moden dan tandas jenis kering direka untuk digunakan dalam postur duduk.

Tandas duduk digunakan secara meluas di Eropah sejak abad ke-19.

Dalam sesetengah keadaan, terdapat bangku kaki kecil yang membolehkan pengguna tandas berada dalam postur yang agak mirip dengan mencangkung.

Posisi buang air besar secara mencangkung melibatkan posisi duduk kaki berlipat dengan lutut dan pinggul pada sudut tajam dan punggung hampir ke tanah. Tandas cangkung direka untuk memudahkan postur ini.

Jenis tandas cangkung banyak terdapat di negara majoriti Muslim atau Hindu dan sering dibina untuk membolehkan pembersihan dubur dengan air sebagaimana etika tandas dalam Islam.

Mana lebih baik?

Walaupun tiada kajian saintifik meluas membandingkan kedua-dua posisi, terdapat beberapa bukti yang mendokong bahawa tandas cangkung memudahkan proses mengosongkan perut anda.

Proses membuang air besar
 lebih rumit daripada yang anda bayangkan.

Pertama, rektum, bahagian akhir usus besar menegang apabila dipenuhi najis.
Ini menyebabkan otot saluran dubur kendur.

Otot puborektalis, yang melingkari rektum seperti anduh, biasanya memegang rektum ke hadapan untuk membentuk sudut ketat (dikenali sebagai sudut anorektal).

Semasa membuang air besar, otot puborektalis akan kendur dan sudut anorektal akan melebar.

Duduk mencangkung menambah kelebaran sudut anorektal untuk membolehkan laluan yang lebih mudah dan lurus untuk najis keluar.

Terdapat eksperimen mengkaji perbezaan antara dua posisi berbeza ini oleh penyelidik Israel,  Dov Sikirov.

Kajian melibatkan 28 sukarelawan sihat yang diminta untuk merekodkan berapa lama masa mereka membuang air besar dan tahap kesukarannya.

Para sukarelawan duduk di atas tandas yang berbeza tinggi (42cm dan 32cm tinggi) dan juga mencangkung di atas bekas plastik.

Mereka mencatatkan data untuk enam proses membuang air besar berturut-turut dalam setiap postur.

Purata masa untuk membuang air besar ketika mencangkung adalah 51 saat, berbanding purata masa sewaktu duduk pada tandas rendah dan tinggi, masing-masing 114 dan 130 saat.

Peserta mendapati membuang air besar lebih mudah semasa mencangkung daripada ketika duduk.

Satu kajian di Jepun melibatkan enam sukarelawan yang diberikan larutan kontras (boleh dilihat dengan radiografi) dan diminta untuk membuang air besar dari kedudukan duduk dan mencangkung. Mereka difilemkan dengan radiografi dari belakang skrin.

Para penyelidik mendapati sudut anorektal mempunyai pelebaran yang lebih besar dalam kedudukan mencangkung. Peserta juga kurang mendapat tekanan di bahagian abdomen apabila mencangkung.

Kajian di Pakistan pula mendapati penggunaan postur mencangkung mungkin membantu mengurangkan simptom fisur.

Mereka yang selalu meneran berlebihan akan mengalami luka pada lapisan dubur, dikenali sebagai fisur.

Simptom fisur dubur kronik termasuklah sakit sewaktu membuang air besar,
keluar darah dari rektum dan kesukaran duduk.

Apabila mereka menggunakan postur mencangkung menggunakan tandas duduk yang diubah suai (dengan peha mereka berlipat dan kaki diletakkan di atas bangku) untuk membantu meniru kedudukan mencangkung, mereka didapati kurang mengalami simptom berbanding dengan kedudukan duduk.

Patutkah saya mencangkung atau duduk?

Walaupun mencangkung mungkin berguna untuk mereka yang mengalami
sembelit
 kronik, ia bukanlah penawar.

Juga tiada bukti kukuh untuk mecadangkan bahawa mencangkung boleh menghalang atau menyembuhkan buasir.

Sesetengah orang pula memang secara semula jadi mengambil masa yang lebih lama untuk
membuang air besar dan tidak dapat dikurangkan dengan mencangkung.

Mencangkung juga didapati boleh menyebabkan kenaikan kecil tekanan darah.

Pun begitu, mencangkung didapati mempunyai manfaat yang jelas.

Sekiranya anda mempunyai tandas biasa dan ingin mendapatkan faedah mencangkung, anda boleh menggunakan kerusi tandas dan bangku kaki yang diubahsuai, yang membolehkan anda meluruskan pinggul anda dan mengangkat kaki anda.

Mereka yang tidak biasa mencangkung, orang yang mempunyai masalah berat badan, orang kurang upaya, dan orang tua mungkin mendapati postur mencangkung sukar bagi mereka untuk membuang air besar. Mereka lebih sesuai menggunakan tandas duduk.

Anda mungkin berminat untuk membaca:

Sembelit

Fakta Dan Mitos Sembelit #Bahagian 1

Fakta Dan Mitos Tentang Sembelit #Bahagian 2


Anda Ada Diabetes Tapi Teringin Makan Biskut? Boleh, Asalkan Patuh Syarat Ini!

Alangkah hiba hati dan keliru emosi apabila anda ada diabetes tapi
teringin makan biskut yang manis-manis
. Wujudkah biskut yang sesuai untuk pesakit kencing manis?

Persoalan ini mungkin timbul kerana biskut itu sudah sangat sinonim dengan bahan yang tidak sesuai buat pesakit diabetes seperti gula, tepung, mentega serta lain-lain.

Sebenarnya, memang ada biskut yang sesuai untuk pesakit kencing manis. Pun begitu, ia mungkin tidak sama jenisnya dengan yang biasa diambil oleh individu tanpa diabetes.

Untuk mendapatkan lebih banyak info tentang Kencing Manis, sila dapatkannya
di sini.

Bolehkah individu dengan diabetes makan biskut?

Biskut adalah sejenis sajian ringan yang diperbuat daripada tepung, mentega, gula dan mungkin dengan tambahan bahan lain seperti coklat, kacang susu dan lain-lain.

Dalam kalangan masyarakat kita, ia biasa dijadikan sebagai hidangan pembuka selera atau pencuci mulut. Dalam pada itu, ia juga biasa diambil pada waktu minum petang.

Bagi individu yang ada diabetes
, biskut sudah pasti akan mendatangkan tanda tanya sama ada ia boleh untuk dimakan atau tidak ekoran bahannya yang mungkin ada bahaya.

Sebenarnya, tiada masalah untuk ia diambil
 asalkan mengikut piawaian biskut yang sesuai untuk pesakit kencing manis. Ia sangat bergantung pada kualiti dan kuantiti biskut.

Apa yang perlu penderita penyakit kencing manis waspada adalah untuk tidak makan biskut terlalu banyak atau terlalu kerap agar tidak pula timbul komplikasi lain.

Biskut yang sesuai untuk pesakit kencing manis!

Seperti mana yang telah kami nyatakan di atas, anda mungkin masih boleh ambil biskut dengan syarat:

#1. Awasi kadar gula dalam biskut

Pantang larang utama biskut yang sesuai untuk pesakit kencing manis tentu sahaja ia tidak boleh tinggi gula. Namun, apa pula nikmat jika rasa manis itu kurang atau tiada.

Tenang, ini kerana anda masih ada biskut dengan bahan
gula artifisial seperti
erythritol
,
stevia
dan lain-lain
. Meskipun rasanya agak lain, pilihan ini tentu sahaja berbaloi.

Disebabkan itu pula, sila lihat pada label sebelum beli dan ambil biskut. Ataupun anda sendiri boleh buat biskut yang sesuai untuk pesakit kencing manis di rumah sahaja.

#2. Waspada dengan jenis tepung

Umum mengetahui tepung adalah bahan utama dalam pembuatan biskut dan jenis yang paling biasa digunakan adalah tepung jagung, tepung ubi atau tepung gandum.

Antara jenis-jenis tepung di atas tadi, tepung gandum mungkin adalah pilihan yang terbaik ekoran ia lebih tinggi dengan
kandungan serat khas buat pesakit kencing manis
.

Kandungan serat yang tinggi itu sangat bagus untuk sistem pencernaan yang lebih baik di samping mampu mengawal peningkatan kadar gula dalam darah yang lebih cepat.

#3. Waspada dengan jenis mentega

Mentega daripada hasil susu atau sayur juga adalah antara komponen yang penting dalam proses pembuatan biskut. Namun, alternatif minyak kanola adalah lebih baik.

Menurut
American Diabetes Association
, minyak kanola
 mengandungi lebih banyak lemak sihat
 yang mampu mempengaruhi sistem kardiovaskular penderita diabetes.

Antara bahan lain yang mungkin anda perlu tambah adalah air, yogurt, susu, buah mahupun sayur yang perlu tepat kualiti dan kuantitinya agar biskut itu dapat kekal sihat serta lazat.

Antara tip lain berkaitan biskut dan diabetes…

Selain 3 tip utama di dalam proses pembelian atau permbuatan biskut di rumah, mereka yang ada diabetes juga harus lebih peka dengan jenis biskut yang ingin dimakan.

Pertama sekali, utamakan ambil biskut kosong atau kering yang tiada gula. Jika ingin ia lebih tampak dan rasa menarik,
boleh juga cicah dengan air sihat seperti teh hijau
.

Kedua, cuba elak daripada ambil biskut yang berkrim kerana ia juga tinggi dengan gula. Namun, adalah lebih baik jika ia berinti coklat atau kacang yang mungkin ‘aman’ untuk diabetes.

Ketiga, cuba elak daripada ambil biskut di waktu sarapan kerana ia hanya akan buat kadar glukosa pada hari itu meningkat dengan mendadak. Boleh ambil di waktu yang lain.

Dan yang terakhir pula, anda mungkin perlu untuk hadkan pengambilan biskut
 jika ada kondisi kencing manis
 kepada sekitar 2 atau 3 sajian sahaja dalam masa seminggu.

Konklusinya, anda masih boleh ambil biskut jika ada diabetes dengan syarat ia tidak bawa bahaya!


Nak Lebih Sihat Dengan Cara Mudah? Cuba Mula Dengan Makan Popcorn!

Macam pelikkan bila penulis menggalakkan anda untuk cuba mengambil bertih jagung (
popcorn
)
 sebagai snek untuk tips kekal sihat? Tak percaya?

Tips kekal sihat: Turunkan berat badan dengan
popcorn

Jangan salah faham. Penulis tidak maksudkan
popcorn
 yang dibeli sebelum memasuki panggung wayang.

Makanan tersebut telah
disalut dengan karamel dan perasa tambahan menjadikan kalorinya setinggi 1,000.

Pada tahun 2009,
Center for Science in the Public Interest
telah mendapati bahawa set kombo bertih jagung dan air berkarbonat bersaiz medium yang sering dijual di kiosk panggung wayang mempunyai 1,610 kalori.

Ia juga mempunyai 60 gram
kandungan lemak tepu bersamaan dengan jumlah rekomendasi pengambilan lemak untuk tempoh 3 hari.

Secara terang-terangan, bertih jagung ini tidak sesuai untuk dimakan jika anda ingin menurunkan berat badan.

Walau bagaimanapun, bertih jagung mentah (
air popped popcorn
) hanya mengandungi 31 kalori secawan. Ia merupakan snek yang mengandungi
jumlah kalori terendah berbanding dengan snek-snek yang lain.

Tambahan pula, 15 kalori bertih jagung mentah ini mempunyai kapasiti kekenyangan yang sama dengan 150 kalori keropok kentang.

Namun, kunci kepada
kejayaan untuk menurunkan berat badan bergantung kepada disiplin diri
 dalam mengehadkan pengambilan makanan meskipun ia sihat, seperti bertih jagung ini.

Jika diambil pada jumlah yang banyak, ia tetap menggemukkan.

Tips kekal sihat:
Popcorn
 tinggi serat

Bertih jagung mentah diperbuat daripada bijian yang tidak diproses,
bermaksud ia mengandungi kandungan serat yang tinggi.

Serat merupakan mineral yang tidak boleh diserap oleh tubuh namun ia memberikan beberapa kesan baik terhadap fisiologi badan.

Serat boleh mengurangkan tahap penyerapan glukosa di usus kecil bagi memberikan kestabilan rembesan insulin seterusnya boleh menyumbang kepada penurunan berat badan yang sihat.

 Ia juga melancarkan pergerakan najis melalui usus besar dan
memainkan peranan penting dalam menghindari kanser usus yang sedang menular kini.

Menurut kajian yang dijalankan oleh Joe Vinson, walaupun bijirin sarapan seperti oat sering dipasarkan sebagai bahan makanan bijirin tulen.

Walau bagaimanapun, ia tidak mengandungi
peratusan bijirin setinggi bertih jagung mentah.

Kandungan seratnya dapat mengekalkan tahap kekenyangan individu untuk jangka masa yang lama dan ia dapat memberikan kesan positif terhadap sistem penghadaman individu.

Komponen antioksidan

Polyphenol
 merupakan
 molekul antioksidan yang terkandung di dalam buah-buahan dan sayur-sayuran.

Ia dapat menurunkan tahap keradangan di dalam badan dan sering dikaitkan dengan kelanjutan usia.

Namun, kebaikan antioksidan ini hanya boleh dinikmati pada kadar minimum memandangkan
buah-buahan dan sayur-sayuran mempunyai kandungan air yang tinggi.

Popcorn
 juga mempunyai molekul antioksidan ini membuatkan ia makanan terbaik untuk kekal sihat.

Baca juga:

Malah, ia mempunyai kandungan
polyphenol
yang sangat pekat memandangkan
kandungan airnya yang sedikit (4 peratus).

Semangkuk bertih jagung mempunyai jumlah
polyphenol
 yang lebih tinggi daripada mana-mana buah-buahan atau sayur-sayuran. Ia merupakan salah satu alternatif yang sihat.

 Bijian ini juga kaya dengan
vitamin yang merupakan komponen penting dalam diet setiap individu.

Kandungan
polyphenol
 di dalamnya boleh menghindarkan anda daripada mendapat penyakit kardiovaskular dan kanser memandangkan
polyphenol
mempunyai sifat antiradang.

Konklusi

Pemakanan seimbang adalah kunci kepada kelanjutan usia.
Popcorn
 mentah mempunyai kebaikan yang pelbagai.

Jika anda ingin mengambil snek ketika menonton televisyen, bertih jagung mentah merupakan pilihan terbaik.

Hello Health Group

tidak menyediakan nasihat perubatan, diagnosis, atau rawatan.


Menjelang Hari Pernikahan, Pasangan MESTI Elak Dari Bertengkar Tentang 5 Perkara Ini!

Dalam masa beberapa hari sahaja lagi,
anda akan bergelar pasangan hidup seseorang
. Pun begitu, anda dan pasangan masih lagi bergaduh sesama sendiri kerana tidak puas hati dengan pendirian masing-masing. Ini adalah perkara yang biasa terjadi akibat masalah menjelang hari pernikahan.

Manakan tidak, ini adalah waktu yang paling penting dan sibuk dalam hidup anda berdua. Disebabkan itu, kadangkala anda mungkin akan gagal mengawal tekanan lalu terlepas kepada pasangan anda. Lantaran itu, terjadilah pergaduhan yang akan menjejaskan mood kalian.

Ya, mungkin pertengkaran dan masalah menjelang hari pernikahan ini adalah perkara biasa jika ia melibatkan hal yang kecil sahaja. Namun, bagaimana jika ia melibatkan hal yang lebih besar?

Bakal pengantin, elak dari bertengkar menjelang hari pernikahan

Hakikatnya, pertengkaran sesama bakal pengantin selalu terjadi kerana masing-masing pasti mempunyai pendapat sendiri tentang sesuatu.

Sebagai contoh, yang lelaki mahu persalinan ini tetapi yang wanita pula mahu persalinan itu. Inilah yang dinamakan sebagai ‘gaduh manja’.

Namun, tidak semua pertengkaran itu adalah ‘manja’ lebih-lebih lagi jika ia melibatkan isu yang lebih besar dan boleh mengundang . Apakah ia? Ini adalah perkara yang pasangan mesti elak daripada bertengkar akibat masalah menjelang hari pernikahan kalian:

#1. Mengungkit memori silam

Cuba bayangkan, anda sedang sibuk mengatur urusan pernikahan kalian namun tiba-tiba sahaja pasangan
mengungkit memori silam anda
. Jika ia adalah kenangan yang indah, tidak mengapa. Namun, apa yang diungkit adalah berkenaan kesilapan yang pernah dilakukan.

Hakikatnya, tiada manusia yang sempurna di dunia ini dan kesemuanya pasti pernah melakukan kesilapan. Namun, tiada apa yang perlu anda risaukan kerana ia adalah masa silam anda. Ia sewajarnya dimaafkan dan dilupakan demi kesejahteraan hubungan kalian.

Pun begitu, kepenatan dan keletihan yang dihadapi oleh bakal pengantin menjelang hari pernikahan ini sudah tentu menjadi faktor pemicunya. Kesalahan yang kecil sekalipun sudah pasti akan menjadi besar.

Untuk mengelakkan perkara ini berlaku, berkomunikasilah dengan bijak dan baik. Jika ada yang anda tidak puas hati, suarakan dengan nada dan cara yang baik. Jangan terus meninggikan suara, kerana ia akan lebih mengeruhkan keadaan.

#2. Bajet hari pernikahan

Wang adalah antara perkara terpenting bagi mengelakkan masalah menjelang hari pernikahan. Tanpanya, segala yang anda dan pasangan rancangan, sudah pasti tidak menjadi.

Disebabkan kos sara hidup yang terlalu tinggi kini, anda tidak seharusnya bergantung kepada seorang pasangan sahaja. Perkahwinan itu sendiri adalah satu kerjasama bukan?

Jadi, jangan sesekali mempersoalkan kewangan pasangan anda. Jika mereka sudah kesempitan atau kekurangan wang untuk memenuhi kriteria perkahwinan impian anda, janganlah memaksa atau merajuk jika mereka sudah tidak mampu.

Sebaliknya, cuba untuk bertimbang rasa dengan pasangan. Jika anda mempunyai duit lebih, tiada salahnya untuk anda mendahulukan wang anda. Atau jika kalian berdua memang tidak mampu, mungkin boleh fikirkan alternatif yang lain?

Tidak perlu terpedaya dengan majlis pernikahan atau persandingan orang lain, anda adalah diri anda sendiri. Jadi, jangan amalkan konsep biar papa asal bergaya. Lebih baik jika anda ukur baju di badan sendiri!

#3. Campur tangan ahli keluarga

Ya, memang benar perkahwinan melibatkan setiap ahli keluarga anda. Pun begitu, ia tidak bermakna
mereka perlu masuk campur
 dalam setiap urusan menjelang hari pernikahan!

Sebagai contoh, anda dan pasangan sudah memilih dekorasi majlis pernikahan dan persandingan yang bertemakan moden. Namun tiba-tiba sahaja orang tua atau mertua anda tidak bersetuju dan inginkan tema tradisional.

Mungkin benar pendapat dari setiap ahli keluarga adalah diperlukan. Namun, perbezaan pendapat inilah yang akan menyebabkan pertengkaran kalian berdua. Anda mungkin akan berasa serba salah untuk menyokong pihak yang mana kelak.

Oleh itu, bakal pengantin sewajarnya mengelakkan campur tangan dari ahli keluarga secara berlebihan. Lagipun, inikan majlis anda yang akan dikenang sampai bila-bila nanti. Jadi, keputusan utama sebenarnya terletak di tangan kalian.

#4. Jemputan perkahwinan di hari pernikahan

Bagi setiap bakal pengantin, jemputan semasa hari pernikahan dan persandingan adalah sangat penting. Ini kerana kita sudah pasti mahu kenalan yang rapat dengan kita hadir pada hari paling penting dalam sejarah hidup kita.

Pun begitu, bagaimana jika pasangan anda tidak mahu orang yang ingin anda jemput hadir? Ini mungkin disebabkan oleh faktor pasangan sebenarnya tidak menyukai kenalan anda itu. Selain itu, ia juga mungkin disebabkan oleh jumlah sudah terlalu ramai.

Jadi, untuk menyelesaikan masalah ini toleransi dan komunikasi amatlah penting. Semasa merancang jemputan perkahwinan ini, jangan bertengkar. Sebaliknya, utamakan ahli keluarga, saudara-mara dan kenalan yang betul-betul rapat dengan anda terlebih dahulu.

#5. Pasangan hanya bersikap sambil lewa

Jika ditanya pada mana-mana pasangan yang mahu berkahwin, sudah pasti mereka akan berasa teruja dan tidak sabar untuk melaluinya.

Pun begitu, ada juga segelintir pasangan yang sebenarnya tidak gemar terlibat dalam hal belakang tabir menjelang hari pernikahan itu.

Disebabkan itu, mereka cenderung untuk bersikap sambil lewa sahaja dan kelihatan acuh tak acuh dengan perancangan perkahwinan ini.

Ini sudah pasti akan membuat pasangan berasa kecil hati dan beranggapan bahawa pasangan mereka tidak mengambil berat tentang hal perkahwinan ini. Sebenarnya, bukan begitu. Mungkin mereka benar-benar tidak tahu apa perancangan yang sesuai?

Jadi,
janganlah perkara ini dijadikan isu pergaduhan
. Ia hanya akan memburukkan lagi keadaan. Sebaliknya, berbincanglah bersama pasangan secara baik dan minta mereka berikan komitmen sepenuhnya di hari penuh makna kalian ini.

Konklusi

Kesimpulannya, terdapat banyak perkara yang mungkin terjadi dan akan mengakibatkan masalah menjelang hari pernikahan. Pun begitu, cuba elakkannya sebaik mungkin. Ketahuilah bahawa perkahwinan adalah suatu ikatan suci dan murni yang perlu diabadikan kenangannya sampai ke tua nanti.

Hello Health Group
 tidak menyediakan nasihat perubatan, diagnosis, atau rawatan.

Baca juga:

4 Tanda Anda Dah Sedia Untuk Kahwin Pada Usia Awal 20-an!

Mengapa Anda Perlu Cepat Berkahwin atau Mendapatkan Pasangan?

Pra-Perkahwinan: Lakukan Ujian Kesihatan Sebelum Berkahwin